ΑΔΑ: 7ΔΟ2ΩΨΑ-ΖΛ8

ΕΘΝΟΣΗΜΟ 

**ΕΛΛΗΝΙΚΗ ΔΗΜΟΚΡΑΤΙΑ** Άρτα:27-07-2017 **ΝΟΜΟΣ ΑΡΤΑΣ** Αρ. Πρωτ.: 29031 **ΔΗΜΟΣ ΑΡΤΑΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ ΣΥΝΟΠΤΙΚΟΥ ΔΙΑΓΩΝΙΣΜΟΥ**   
**ΓΙΑ ΤΗΝ ΠΡΟΜΗΘΕΙΑ ΚΑΔΩΝ ΚΑΙ ΔΟΧΕΙΩΝ ΑΠΟΡΡΙΜΜΑΤΩΝ**

Ο ΑΝΤΙΔΗΜΑΡΧΟΣ ΑΡΤΑΙΩΝ

Διακηρύσσει συνοπτικό μειοδοτικό διαγωνισμό με σφραγισμένες προσφορές για την **προμήθεια κάδων και δοχείων απορριμμάτων**, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή) για το σύνολο των υλικών κάθε ομάδας, συνολικής προϋπολογισθείσης αξίας **29.561,60 €** συμπεριλαμβανομένου του ΦΠΑ.

Ο διαγωνισμός θα γίνει στην αίθουσα συνεδριάσεων του Δημοτικού Συμβουλίου του Δήμου Αρταίων στην Περιφερειακή Οδό & Αυξεντίου 3ος όροφος την **Τρίτη 08-08-2017 και ώρα 10:00 π.μ.** **έως 10:30 π.μ.,** κατά την οποία λήγει η προθεσμία παραλαβής των προσφορών και αρχίζει η διαδικασία της αποσφράγισης, ενώπιον αρμόδιας Επιτροπής. Οι προσφορές μπορεί να αποστέλλονται στην υπηρεσία με οποιοδήποτε τρόπο και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέρχονται στην υπηρεσία πριν την καταληκτική ημερομηνία και ώρα του διαγωνισμού.

Αντίγραφα της διακήρυξης για τη συμμετοχή στο διαγωνισμό και πληροφορίες γι' αυτόν παρέχονται κατά τις εργάσιμες ημέρες και ώρες, από το γραφείο προμηθειών του Δήμου Αρταίων, (αρμόδιος υπάλληλος: Πετσιμέρης Άγγελος, τηλ.2681362243), καθώς και από την ιστοσελίδα του Δήμου [www.arta.gr](http://www.arta.gr), στην επιλογή «Εφημερίδα της υπηρεσίας» - «Προκηρύξεις».

Ο ΔΗΜΑΡΧΟΣ ΑΡΤΑΙΩΝ

κ.α.α.

ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ ΥΠΗΡΕΣΙΩΝ

ΣΙΑΦΑΚΑΣ ΧΡΙΣΤΟΦΟΡΟΣ

ΑΔΑM: 17PROC001761849

ΕΘΝΟΣΗΜΟ 

**ΕΛΛΗΝΙΚΗ ΔΗΜΟΚΡΑΤΙΑ** Άρτα: 27-07-2017 **ΝΟΜΟΣ ΑΡΤΑΣ** Αρ. Πρωτ.: 29030 **ΔΗΜΟΣ ΑΡΤΑΙΩΝ**

**ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΠΡΟΜΗΘΕΙΑΣ**

Ο ΑΝΤΙΔΗΜΑΡΧΟΣ ΑΡΤΑΙΩΝ

**δ ι α κ η ρ ύ σ σε ι**

τη με συνοπτικό διαγωνισμό επιλογή αναδόχου για τη διενέργεια της προμήθειας κάδων και δοχείων απορριμμάτων

**Προϋπολογισμού είκοσι εννέα χιλιάδων πεντακοσίων εξήντα ένα ευρώ και εξήντα λεπτά (με Φ.Π.Α. 24%)**,

που θα διεξαχθεί σύμφωνα με:

α) τις διατάξεις του Ν. 4412/2016 και ιδίως των άρθρων 116 και 117

β) τις διατάξεις του άρθρου 209 & 273 του Ν.3463/2006 όπως ισχύει

γ) τις διατάξεις των Ν.3852/2010, Ν.3536/2007, Ν.2362/1995, Ν.3548/2007 και 4469/2017.

δ) το αριθ. 17REQ001634860 πρωτογενές αίτημα που εγκρίθηκε με το αριθ. 17REQ001739193 και καταχωρήθηκαν στο ΚΗΜΔΗΣ βάσει των Ν.4013/2011 (ΦΕΚ 204/Α), 4038/2012 (ΦΕΚ 14/Α) και της ΚΥΑ Π1/2380/2012 (ΦΕΚ 3400/Β).

ε) τις αριθ. 835/2017 (ΑΔΑ: 6ΞΞΓΩΨΑ-ΟΙΓ), 836/2017 (6ΡΤΖΩΨΑ-ΤΙΞ) Α.Α.Υ.

στ) Την αριθ. 388/2017 (ΑΔΑ: 7ΦΑΘΩΨΑ-ΓΞΝ) απόφαση Οικονομικής Επιτροπής με την οποία εγκρίθηκε η πραγματοποίηση της δαπάνης των Κ.Α. 20-7135.002 και 20-7135.004

ζ) Την αριθ. 399/2017 (ΑΔΑ: ΩΓΕΖΩΨΑ-096) απόφαση Οικονομικής Επιτροπής με την οποία εγκρίθηκαν και ψηφίσθηκαν οι πιστώσεις

στ) Την αριθ. 401/2017 (ΑΔΑ:72ΕΙΩΨΑ-Σ76) απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της διακήρυξης

η) τους όρους της παρούσας και

**καλεί**

τους ενδιαφερόμενους οικονομικούς φορείς να υποβάλουν προσφορά για την ανάδειξη αναδόχου διενέργειας της ανωτέρω προμήθειας.

**Άρθρο 1: Αναθέτουσα Αρχή - Στοιχεία επικοινωνίας**

|  |  |
| --- | --- |
| Επωνυμία | ΔΗΜΟΣ ΑΡΤΑΙΩΝ |
| Ταχυδρομική διεύθυνση | ΠΕΡΙΦ. ΟΔΟΣ & ΑΥΞΕΝΤΙΟΥ |
| Πόλη | ΑΡΤΑ |
| Ταχυδρομικός Κωδικός | 47132 |
| Κωδικός ΝUTS | EL541 |
| Αρμόδιος για πληροφορίες | Τμήμα Προϋπολογισμού,  Λογιστηρίου & Προμηθειών  Πετσιμέρης Άγγελος  Τηλ.: 2681362243  Fax: 2681362269  e-mail: petsimeris@arta.gr |
| Γενική Διεύθυνση στο διαδίκτυο (URL) | www.arta.gr |

Ο διαγωνισμός θα διενεργηθεί στην αίθουσα συνεδριάσεων του Δημοτικού Συμβουλίου Δήμου Αρταίων, την **Τρίτη 08-08-2017**, ώρα **10:30**, ενώπιον της αρμόδιας Επιτροπής Διαγωνισμού που συγκροτήθηκε με την αριθ. 389/2016 (ΑΔΑ: 67ΙΤΩΨΑ-ΖΥ6) απόφαση Οικονομικής Επιτροπής.

Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας εκτέλεσης της υπηρεσίας, υποχρεούνται να δηλώσουν άμεσα τα νέα τους στοιχεία στους ενδιαφερόμενους/προσφέροντες ή στον ανάδοχο.

**Άρθρο 2: Παραλαβή εγγράφων σύμβασης και τευχών**

1. Τα έγγραφα της σύμβασης κατά την έννοια της περιπτ. 14 της παρ. 1 του άρθρου 2 του ν. 4412/2016 για τον παρόντα διαγωνισμό είναι κατ’ ελάχιστον τα ακόλουθα:

α) η παρούσα διακήρυξη,

β) το τυποποιημένο έντυπο υπεύθυνης δήλωσης (ΤΕΥΔ) για διαδικασίες σύναψης δημόσιας σύμβασης κάτω των ορίων των οδηγιών, το οποίο εγκρίθηκε με την υπ' αριθ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016).

γ) οι από 28-06-2017 τεχνικές προδιαγραφές που υπάρχουν στην μελέτη αριθ. 3/2017 του τμήματος καθαριότητας του Δήμου.

δ) τυχόν συμπληρωματικές πληροφορίες και διευκρινίσεις που θα παρασχεθούν από την αναθέτουσα αρχή επί όλων των ανωτέρω

2. Οι ενδιαφερόμενοι μπορούν ακόμα, να λάβουν γνώση των εγγράφων της σύμβασης στο γραφείο προμηθειών κατά τις εργάσιμες ημέρες και ώρες. Μπορούν επίσης να λάβουν γνώση από την ιστοσελίδα του Δήμου ([www.arta.gr](http://www.arta.gr)), στην επιλογή «Εφημερίδα της υπηρεσίας» - «Προκηρύξεις».

**Άρθρο 3: Αντικείμενο του διαγωνισμού**

1. Ο διαγωνισμός αφορά την προμήθεια κάδων και δοχείων απορριμμάτων, όπως περιγράφεται στις τεχνικές προδιαγραφές που αποτελούν αναπόσπαστο τμήμα της παρούσας.

2. Γίνονται δεκτές προσφορές για το σύνολο ή και για μέρος του αντικειμένου της σύμβασης (ομάδες ή συγκεκριμένη ομάδα), αλλά για το σύνολο των ειδών της ομάδας ή των ομάδων που θα κατατεθεί προσφορά

3. Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν στον διαγωνισμό, το φυσικό και οικονομικό αντικείμενο της σύμβασης δεν πρέπει να μεταβάλλεται ουσιωδώς κατά τη διάρκεια εκτέλεσής της, κατά τα οριζόμενα στην παρ. 4 του άρθρο 132 του Ν.4412/2016. Δυνατότητα μεταβολής υφίσταται, μόνο υπό τις προϋποθέσεις του άρθρου 132 του Ν.4412/2016.

**Άρθρο 4: Προϋπολογισμός της σύμβασης**

Ο συνολικός προϋπολογισμός της σύμβασης ανέρχεται σε 29.561,60 Ευρώ και αναλύεται σε:

Καθαρή αξία: 23.840,00 €

Φόρος Προστιθέμενης Αξίας: 5.721,60 €

**Άρθρο 5: Χρηματοδότηση της σύμβασης - Πληρωμή Αναδόχου**

1. Η παρούσα σύμβαση χρηματοδοτείται από Δημοτικούς πόρους και βαρύνει τους κωδικούς 20-7135.002 και 20-7135.004.

2. Υπόκειται στις κρατήσεις που προβλέπονται από τη νομοθεσία, περιλαμβανομένης της κράτησης ύψους 0,06 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ 3 του Ν 4013/2011.

3. Ο Φ.Π.Α. βαρύνει το Δήμο.

4. Οι πληρωμές θα γίνονται ανά 2μηνο συγκεντρώνοντας τα σχετικά τιμολόγια με τα αντίστοιχα πρωτόκολλα παραλαβής των τμηματικών παραδόσεων υλικών.

Η πληρωμή του εργολαβικού τιμήματος θα γίνεται σε EURO.

**Άρθρο 6: Κριτήριο Ανάθεσης – Ανάδειξη Αναδόχου**

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή), όπως ορίζεται στο άρθρο 86 του Ν.4412/2016.

**Άρθρο 7: Ημερομηνία λήξης της προθεσμίας παραλαβής των προσφορών –Τόπος διενέργειας του διαγωνισμού**

Ως ημερομηνία λήξης της προθεσμίας παραλαβής των προσφορών στον διαγωνισμό, ορίζεται η 08-08-2017, ημέρα Τρίτη. Ώρα λήξης της υποβολής προσφορών ορίζεται η 10:30 π.μ. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής Διαγωνισμού. Ο διαγωνισμός θα διεξαχθεί στο Δημοτικό Κατάστημα Αρταίων στην αίθουσα συνεδριάσεων του Δημοτικού Συμβουλίου στον 3ο όροφο.

Αν, για λόγους ανωτέρας βίας, δεν διενεργηθεί η αποσφράγιση κατά την ορισθείσα ημέρα, η αποσφράγιση και η καταληκτική ημερομηνία αντίστοιχα μετατίθενται σε οποιαδήποτε άλλη ημέρα, με απόφαση της Οικονομικής Επιτροπής. Η απόφαση αυτή κοινοποιείται εγγράφως, τέσσερις (4) τουλάχιστον εργάσιμες ημέρες πριν τη νέα ημερομηνία, σε όσους οικονομικούς φορείς έλαβαν τα έγγραφα της σύμβασης, και αναρτάται στο ΚΗΜΔΗΣ και στην ιστοσελίδα του Δήμου. Αν και στη νέα αυτή ημερομηνία δεν καταστεί δυνατή η αποσφράγιση των προσφορών, μπορεί να ορισθεί και νέα ημερομηνία, εφαρμοζομένων κατά τα λοιπά των διατάξεων των δύο προηγούμενων εδαφίων.

**Άρθρο 8: Υποβολή φακέλου προσφοράς**

1. Οι φάκελοι των προσφορών υποβάλλονται μέσα στην προθεσμία του άρθρου 7 είτε (α) με κατάθεσή τους στην Επιτροπή Διαγωνισμού είτε (β) με συστημένη επιστολή προς την αναθέτουσα αρχή είτε (γ) με κατάθεσή τους στο πρωτόκολλο της αναθέτουσας αρχής. Σε περίπτωση ταχυδρομικής αποστολής ή κατάθεσης στο πρωτόκολλο, οι φάκελοι προσφοράς γίνονται δεκτοί εφόσον έχουν πρωτοκολληθεί στο πρωτόκολλο της αναθέτουσας αρχής που διεξάγει τον διαγωνισμό, το αργότερο μέχρι την ημερομηνία και ώρα του διαγωνισμού, όπως ορίζονται στο άρθρο 7 της παρούσας. Η αναθέτουσα αρχή δεν φέρει ευθύνη για τυχόν ελλείψεις του περιεχομένου των προσφορών που αποστέλλονται ταχυδρομικά ούτε για καθυστερήσεις στην άφιξή τους. Δεν θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η αναθέτουσα αρχή ειδοποιηθεί εγκαίρως.

2. Οι προσφορές είναι έγγραφες και υποβάλλονται μέσα σε σφραγισμένο φάκελο, στον οποίο πρέπει να αναγράφονται ευκρινώς τα ακόλουθα:

Προς τον Πρόεδρο της Επιτροπής Διαγωνισμού

Προσφορά του …………..[[1]](#footnote-2)

για την προμήθεια : «ΠΡΟΜΗΘΕΙΑ ΚΑΔΩΝ ΚΑΙ ΔΟΧΕΙΩΝ ΑΠΟΡΡΙΜΜΑΤΩΝ»

με αναθέτουσα αρχή τον ΔΗΜΟ ΑΡΤΑΙΩΝ

και ημερομηνία λήξης προθεσμίας υποβολής προσφορών…..

3. Με την προσφορά υποβάλλονται τα ακόλουθα:

α) ξεχωριστός σφραγισμένος φάκελος, με την ένδειξη «Δικαιολογητικά Συμμετοχής» κατά τα οριζόμενα στο άρθρο 9.

β) ξεχωριστός σφραγισμένος φάκελος, με την ένδειξη «Τεχνική Προσφορά», ο οποίος περιέχει τα τεχνικά στοιχεία της προσφοράς, κατά τα οριζόμενα στο άρθρο 9. Αν τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται χωριστά και ακολουθούν τον κυρίως φάκελο με τις ίδιες ενδείξεις και

γ) ξεχωριστός σφραγισμένος φάκελος, με την ένδειξη «Οικονομική Προσφορά», ο οποίος περιέχει τα οικονομικά στοιχεία της προσφοράς, κατά τα οριζόμενα στο άρθρο 9.

Οι τρεις ως άνω ξεχωριστοί σφραγισμένοι φάκελοι φέρουν επίσης τις ενδείξεις του κυρίως φακέλου της παρ. 2.

4. Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α` 188).

5. Προσφορές που περιέρχονται στην αναθέτουσα αρχή με οποιοδήποτε τρόπο πριν από την ημερομηνία υποβολής του άρθρου 7 της παρούσας, δεν αποσφραγίζονται, αλλά παραδίδονται στην Επιτροπή Διαγωνισμού κατά τα οριζόμενα στο άρθρο 11.

6. Για τυχόν προσφορές που υποβάλλονται εκπρόθεσμα, η Επιτροπή Διαγωνισμού σημειώνει στο πρακτικό της την εκπρόθεσμη υποβολή (ακριβή ώρα που περιήλθε η προσφορά στην κατοχή της) και τις απορρίπτει ως μη κανονικές.

7. Οι προσφορές υπογράφονται και μονογράφονται ανά φύλλο από τον οικονομικό φορέα ή, σε περίπτωση νομικών προσώπων, από το νόμιμο εκπρόσωπο αυτών.

8. Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά, είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

**Άρθρο 9: Περιεχόμενο φακέλου προσφοράς**

1. Ο φάκελος προσφοράς (προσφορά) των διαγωνιζομένων περιλαμβάνει, επί ποινή αποκλεισμού, τα ακόλουθα:

(α) ξεχωριστό σφραγισμένο φάκελο με την ένδειξη «Δικαιολογητικά Συμμετοχής»

(β) ξεχωριστό σφραγισμένο φάκελο με την ένδειξη «Τεχνική Προσφορά»

(γ) ξεχωριστό σφραγισμένο φάκελο με την ένδειξη «Οικονομική Προσφορά»

σύμφωνα με τα κατωτέρω:

2. Ο φάκελος «Δικαιολογητικά Συμμετοχής» πρέπει, επί ποινή αποκλεισμού, να περιέχει το τυποποιημένο έντυπο υπεύθυνης δήλωσης (ΤΕΥΔ) του άρθρου 15 της παρούσας.

Στο ΤΕΥΔ που υποβάλλει η ένωση οικονομικών φορέων προσδιορίζεται η έκταση και το είδος της συμμετοχής του κάθε μέλους της ένωσης (συμπεριλαμβανομένης της κατανομής αμοιβής μεταξύ τους), καθώς και ο εκπρόσωπος/συντονιστής αυτής

3. Ο φάκελος «Τεχνική Προσφορά» περιέχει τα τεχνικά στοιχεία της προσφοράς, σύμφωνα με όσα προβλέπονται στα έγγραφα της σύμβασης, περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων ειδών (προσπέκτους, πίνακας υλικών με τεχνικά στοιχεία, αποδεικτικά ΕΝ840 κτλ).

4. Ο φάκελος «Οικονομική Προσφορά» περιέχει τα οικονομικά στοιχεία της προσφοράς, σύμφωνα με όσα προβλέπονται στα έγγραφα της σύμβασης.

**Άρθρο 10: Σύστημα υποβολής οικονομικών προσφορών**

1. Η τιμή του προς προμήθεια υλικού δίνεται ανά μονάδα, όπως καθορίζεται στα έγγραφα της σύμβασης. Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για παράδοση του υλικού στον τόπο και με τον τρόπο που προβλέπεται στα έγγραφα της σύμβασης.

2. Η προσφερόμενη τιμή δίνεται σε ευρώ

3. Κάθε διαγωνιζόμενος μπορεί να υποβάλει μόνο μία οικονομική προσφορά. Η προσφορά μπορεί να είναι συνολική (για όλες τις ομάδες) ή για συγκεκριμένη ομάδα υλικών, για το σύνολο όμως των ειδών της ομάδας που δίνεται προσφορά.

4. Δεν επιτρέπεται η υποβολή εναλλακτικών προσφορών.

5. Δεν επιτρέπεται η υποβολή αντιπροσφορών.

**Άρθρο 11: Παραλαβή προσφορών – Στάδια αποσφράγισης αξιολόγησης – Κατακύρωση**

1. Παραλαβή και εξέταση των φακέλων προσφοράς

**α)** Η έναρξη υποβολής των προσφορών που κατατίθενται κατά την καταληκτική ημερομηνία στην Επιτροπή Διαγωνισμού, σε δημόσια συνεδρίαση, κηρύσσεται από τον Πρόεδρο αυτής, μισή ώρα πριν από την ώρα λήξης της προθεσμίας του άρθρου 7 της παρούσας. Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθεσμα αρχίσει, συνεχίζεται χωρίς διακοπή λόγω του πλήθους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον Πρόεδρο της Επιτροπής Διαγωνισμού, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά.

Ο Πρόεδρος της Επιτροπής Διαγωνισμού επικοινωνεί εν συνεχεία αμέσως με το πρωτόκολλο της αναθέτουσας αρχής για να διαπιστώσει αν έχουν υποβληθεί προσφορές κατά το άρθρο 8 της παρούσας (σημειώνεται ότι τόσο στο πρωτόκολλο όσο και στον φάκελο αναγράφεται η ώρα και ημέρα υποβολής και η σχετική καταχώρηση στο φάκελο μονογράφεται από τον υπεύθυνο υπάλληλο) και σε καταφατική περίπτωση μεταβαίνει μέλος της, κατ’ εντολή του Προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού. Η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.

**β)** Η Επιτροπή Διαγωνισμού προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στο άρθρο 7. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υπoβλήθηκαν από αυτούς, σύμφωνα με το άρθρο 21 του Ν.4412/2016.

2. Στάδια αποσφράγισης και αξιολόγησης προσφορών

α) Αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής, καθώς και ο φάκελος της τεχνικής προσφοράς, μονογράφονται δε και σφραγίζονται από την Επιτροπή Διαγωνισμού όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Η Επιτροπή Διαγωνισμού καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο και τοποθετούνται σε ένα νέο φάκελο ο οποίος επίσης σφραγίζεται και υπογράφεται από το ίδιο όργανο και φυλάσσεται, προκειμένου να αποσφραγισθεί σε μεταγενέστερη ημερομηνία και ώρα.

β) Στη συνέχεια η Επιτροπή Διαγωνισμού προβαίνει στην αξιολόγηση της τεχνικής προσφοράς, σύμφωνα με τους όρους της παρούσας και συντάσσει πρακτικό για την αποδοχή ή την απόρριψη των τεχνικών προσφορών και τους λόγους αποκλεισμού τους.

γ) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που θα ορισθεί από την Επιτροπή Διαγωνισμού και θα ανακοινωθεί στους συμμετέχοντες και ακολουθεί σχετική ανακοίνωση τιμών, η οποία καταχωρείται σε σχετικό πρακτικό, μαζί με τους λόγους απόρριψης όσων προσφορών κρίνονται απορριπτέες. Για όσες προσφορές δεν κρίθηκαν αποδεκτές κατά τα προηγούμενα ως άνω στάδια α' και β' οι φάκελοι της οικονομικής προσφοράς δεν αποσφραγίζονται, αλλά επιστρέφονται.

Η κατά τα ανωτέρω αποσφράγιση του φακέλου των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της Επιτροπής Διαγωνισμού.

δ) Τα αποτελέσματα των ανωτέρω σταδίων επικυρώνονται με απόφαση της Οικονομικής Επιτροπής του Δήμου, η οποία κοινoποιείται με επιμέλεια αυτής στους προσφέροντες. Κατά της ανωτέρω απόφασης χωρεί ένσταση, σύμφωνα με το άρθρο 127 του Ν.4412/2016.

ε) Επισημαίνεται ότι σε περίπτωση που οι προσφορές έχουν την ίδια ακριβώς τιμή (ισότιμες), η αναθέτουσα αρχή επιλέγει τον (προσωρινό) ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

3. Πρόσκληση υποβολής δικαιολογητικών - Κατακύρωση – Πρόσκληση για υπογραφή σύμβασης

α) Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 16 της παρούσας. Τα δικαιολογητικά προσκομίζονται σε σφραγισμένο φάκελο, ο οποίος παραδίδεται στην Επιτροπή Διαγωνισμού.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης ειδοποίησης σε αυτόν.

i) Αν κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το τυποποιημένο έντυπο υπεύθυνης δήλωσης (ΤΕΥΔ) είναι ψευδή ή ανακριβή, ή

ii) αν δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα, των παραπάνω δικαιολογητικών, ή

iii) αν από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 12, 13 και 14 της παρούσας, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά τηρουμένης της ανωτέρω διαδικασίας.

Αν κανένας από τους προσφέροντες δεν υπέβαλε αληθή ή ακριβή δήλωση, ή αν κανένας από τους προσφέροντες δεν προσκομίζει ένα ή περισσότερα από τα απαιτούμενα δικαιολογητικά, ή αν κανένας από τους προσφέροντες δεν αποδείξει ότι πληροί τα κριτήρια ποιοτικής επιλογής του άρθρου 14, η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή Διαγωνισμού και τη διαβίβαση του φακέλου στην Οικονομική Επιτροπή για τη λήψη απόφασης, είτε για την κατακύρωση της σύμβασης, είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας.

β) Η Οικονομική Επιτροπή είτε κατακυρώνει, είτε ματαιώνει τη σύμβαση, σύμφωνα με τις διατάξεις των άρθρων 105 και 106 του Ν. 4412/2016.

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο, επί αποδείξει. Όσοι υπέβαλαν παραδεκτές προσφορές λαμβάνουν γνώση των δικαιολογητικών του προσωρινού αναδόχου.

γ) Μετά την άπρακτη πάροδο των προθεσμιών άσκησης των προβλεπόμενων από τις κείμενες διατάξεις βοηθημάτων και μέσων στο στάδιο της προδικαστικής και δικαστικής πρoστασίας και από τις αποφάσεις αναστολών επί αυτών, ο προσωρινός ανάδοχος υποβάλει επικαιροποιημένα τα δικαιολογητικά του άρθρου 16 της παρούσας μετά από σχετική πρόσκληση της αναθέτουσας αρχής. Τα στοιχεία ελέγχονται από την Επιτροπή Διαγωνισμού και, εφόσον διαπιστωθεί ότι δεν έχουν εκλείψει οι προϋποθέσεις συμμετοχής των άρθρων 12, 13 και τα κριτήρια ποιοτικής επιλογής του άρθρου 14, κοινοποιείται η απόφαση κατακύρωσης στον προσωρινό ανάδοχο και καλείται να προσέλθει σε ορισμένο τόπο και χρόνο για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης, προσκομίζοντας, και την απαιτούμενη εγγυητική επιστολή καλής εκτέλεσης.

δ) Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**Άρθρο 12: Δικαιούμενοι συμμετοχής στον διαγωνισμό**

1. Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στο κλάδο των υλικών που περιγράφονται στην μελέτη, διαθέτουν πιστοποιητικό του οικείου Επιμελητηρίου ή του ΓΕΜΗ ή άλλο δικαιολογητικό που αποδεικνύει τη συνάφεια της επαγγελματικής του ιδιότητας και επαγγελματικής – οικονομικής δραστηριότητας και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

2. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 του Ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

3. Οικονομικός φορέας συμμετέχει είτε μεμονωμένα είτε ως μέλος ένωσης.

**Άρθρο 13: Λόγοι αποκλεισμού**

Κάθε προσφέρων αποκλείεται από τη συμμετοχή σε διαδικασία σύναψης σύμβασης, εφόσον συντρέχει στο πρόσωπό του (αν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (αν πρόκειται περί ένωσης οικονομικών φορέων ) ένας από τους λόγους των παρακάτω περιπτώσεων:

1. Όταν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ).

Ο οικονομικός φορέας αποκλείεται επίσης όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά ιδίως:

αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές,

ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

2. Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης. Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση. Δεν αποκλείεται ο προσφέρων, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

3. Κατ’ εξαίρεση, για επιτακτικούς λόγους δημόσιου συμφέροντος, όπως δημόσιας υγείας ή προστασίας του περιβάλλοντος δεν εφαρμόζονται οι παράγραφοι 1 και 2. Κατ’ εξαίρεση, όταν ο αποκλεισμός είναι σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο προσφέρων ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς, δεν εφαρμόζεται η παράγραφος 2.

4. Αποκλείεται από τη συμμετοχή στη διαδικασία σύναψης δημόσιας σύμβασης (διαγωνισμό), οικονομικός φορέας σε οποιαδήποτε από τις ακόλουθες καταστάσεις: α) εάν ο οικονομικός φορέας τελεί υπό πτώχευση ή έχει υπαχθεί σε διαδικασία εξυγίανσης ή ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου,

β) εάν ο οικονομικός φορέας έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

γ) εάν ο οικονομικός φορέας έχει κριθεί ένοχος σοβαρών ψευδών δηλώσεων κατά

την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 79,

δ) εάν ο οικονομικός φορέας επιχειρεί να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

ε) Αν δεν έχει πιστοποιητικό Επιμελητηρίου ή ΓΕΜΗ ή οποιοδήποτε έγγραφο που αποδεικνύει τη συνάφεια της επαγγελματικής του ιδιότητας και επαγγελματικής – οικονομικής δραστηριότητας.

στ) Εάν στο ΤΕΥΔ δεν δηλώνεται ή δεν ξεκαθαρίζετε για τα είδη της ομάδας Α (κάδοι απορριμμάτων) τα εξής:

* ότι έχει λάβει γνώση των όρων της διακήρυξης και των τεχνικών προδιαγραφών και τους αποδέχεται χωρίς καμία επιφύλαξη.
* για την συμμόρφωση ή απόκλιση των προσφερομένων ειδών με τις τεχνικές προδιαγραφές της διακήρυξης.
* δήλωση του διαγωνιζόμενου που να δηλώνεται το εργοστάσιο κατασκευής και ο τόπος εγκατάστασης του, εφόσον μεσολαβούν για την παραγωγή του τελικού προϊόντος διάφορες φάσεις βιομηχανοποίησης θα δηλώνεται το κατά περίπτωση εργοστάσιο και ο τόπος εγκατάστασης. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο θα επισυναφθεί υπεύθυνη δήλωση του νόμιμου εκπροσώπου του εργοστασίου στο οποίο θα κατασκευασθούν τα υλικά, που θα αποδέχεται την εκτέλεση της προμήθειας σε περίπτωση κατακύρωσης στον διαγωνιζόμενο υπέρ του οποίου εκδίδει την υπεύθυνη δήλωση.
* δήλωση του διαγωνιζόμενου για την προμήθεια των ανταλλακτικών στον Δήμο και την αντιμετώπιση των αναγκών service για τουλάχιστον 10 έτη. Προς εξασφάλιση της άρτιας τεχνικής υποστήριξης καθ’ όλη την διάρκεια ζωής των υπό προμήθεια κάδων στην τεχνική προσφορά θα επισυναφθεί και θεωρημένη κατάσταση προσωπικού του διαγωνιζόμενου από την οποία θα προκύπτει η επάρκεια τεχνικού προσωπικού του διαγωνιζόμενου. Ο προμηθευτής θα διαθέτει πιστοποίηση για την πώληση και την τεχνική υποστήριξη εξοπλισμού διαχείρισης απορριμμάτων κατά ISO 9001 (Διαχείριση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας) και στην τεχνική προσφορά θα επισυναφθούν τα αντίστοιχα πιστοποιητικά. Σε περίπτωση μη πιστοποιημένου ή υπό πιστοποίηση συστήματος θα πρέπει απαραίτητα να προσκομιστεί αίτημα προς τον αντίστοιχο φορέα πιστοποίησης αποκλειομένων απλών ή υπεύθυνων δηλώσεων του κατασκευαστή. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να επισυναφθεί και υπεύθυνη δήλωση του νόμιμου εκπροσώπου του εργοστασίου κατασκευής στην οποία να δηλώνει ότι θα καλύψει τον Δήμο με ανταλλακτικά τουλάχιστον για 10 έτη, ακόμα και απευθείας αν αυτό κριθεί σκόπιμο από τον Δήμο. Επίσης θα επισυναφθεί κατάλογος με κωδικούς με τα κυριότερα ανταλλακτικά.
* δήλωση του διαγωνιζόμενου για τον χρόνο παράδοσης που με ποινή αποκλεισμού δεν μπορεί να είναι μεγαλύτερος των 60 ημερών και για τον παρεχόμενο χρόνο εγγύησης καλής λειτουργίας τουλάχιστον 2 χρόνων. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να επισυναφθεί και υπεύθυνη δήλωση του νόμιμου εκπροσώπου του εργοστασίου κατασκευής στην οποία να δηλώνει ότι αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο, μέσα στον αναφερόμενο στην προσφορά χρόνο παράδοσης και με την ανωτέρω εγγύηση καλής λειτουργίας.
* Πιστοποιητικά ποιότητας και ελέγχου ΕΝ-840/2/5/6 - από πιστοποιημένα κέντρα - για τα υπό προμήθεια είδη, με τα αναλυτικά τεστ ελέγχου και δοκιμών απ’ όπου θα προκύπτουν και τα βασικά τεχνικά στοιχεία των κάδων (χωρητικότητα, κ.α). Επίσης, βεβαίωση κατασκευαστή για τα πάχη, τον τύπο των υλικών κατασκευής των κάδων και να δηλωθούν τουλάχιστον οι ακόλουθες ιδιότητες των υλικών : όριο θραύσης σε εφελκυσμό, σκληρότητα και αντοχή σε διάβρωση.
* Πιστοποίηση του προμηθευτή και του κατασκευαστή κατά ISO 9001 (Διαχείριση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας). Σε περίπτωση που ο προμηθευτής δεν είναι ο ίδιος κατασκευαστής απαραιτήτως θα πρέπει να προσκομίσει επικυρωμένο αντίγραφο ισχύοντος, κατά την ημέρα του διαγωνισμού, συμβόλαιο αντιπροσώπευσης του κατασκευαστικού οίκου των κάδων και με ισχύ τουλάχιστον όσος ο χρόνος εγγύησης καλής λειτουργίας των προσφερόμενων ειδών.
* δήλωση ότι στους κάδους θα υπάρχουν ευανάγνωστα με ανεξίτηλη θερμοεκτύπωση τα παρακάτω στοιχεία: Εργοστάσιο κατασκευής - Σήμα ποιότητας - Ημερομηνία παραγωγής - Ετικέτα με τον τύπο και τη χωρητικότητα του κάδου καθώς και το διεθνές πρότυπο κατασκευής του - Ημερομηνία κατασκευής – Αύξων αριθμός κατασκευής – Νόρμα που ανταποκρίνεται ο κάδος - Το ωφέλιμο φορτίο του κάδου εκφρασμένο σε kg και ο ωφέλιμος όγκος εκφρασμένος σε lt καθώς και στην πρόσοψη θα πρέπει να είναι τυπωμένα με ανεξίτηλη θερμοεκτύπωση τα στοιχεία του Δήμου Αρταίων 2017.
* Οι προσφέροντες υποχρεούνται, με ποινή αποκλεισμού, να προσκομίσουν δείγμα εντελώς όμοιων κάδων με τους προσφερόμενους στο αμαξοστάσιο του Δήμου επί αποδείξει μέχρι 3 ημέρες πριν από την ημέρα διενέργειας του διαγωνισμού. Η απόδειξη θα κατατεθεί στον φάκελο της τεχνικής προσφοράς του διαγωνιζόμενου.

ζ) Εάν στο ΤΕΥΔ δεν δηλώνεται ή δεν ξεκαθαρίζετε για τα είδη της ομάδας Β (δοχεία απορριμμάτων) τα εξής:

* ότι έχει λάβει γνώση των όρων της διακήρυξης και των τεχνικών προδιαγραφών και τους αποδέχεται χωρίς καμία επιφύλαξη.
* δήλωση για την συμμόρφωση ή απόκλιση των προσφερομένων ειδών με τις τεχνικές προδιαγραφές της διακήρυξης.
* δήλωση του διαγωνιζόμενου που να δηλώνεται το εργοστάσιο κατασκευής και ο τόπος εγκατάστασης του εφόσον μεσολαβούν για την παραγωγή του τελικού προϊόντος διάφορες φάσεις βιομηχανοποίησης θα δηλώνεται το κατά περίπτωση εργοστάσιο και ο τόπος εγκατάστασης. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο θα επισυναφθεί υπεύθυνη δήλωση του νόμιμου εκπροσώπου του εργοστασίου στο οποίο θα κατασκευασθούν τα υλικά που θα αποδέχεται την εκτέλεση της προμήθειας σε περίπτωση κατακύρωσης στον διαγωνιζόμενο υπέρ του οποίου εκδίδει την υπεύθυνη δήλωση.
* δήλωση του διαγωνιζόμενου για την προμήθεια των ανταλλακτικών στον Δήμο και την αντιμετώπιση των αναγκών service για τουλάχιστον 10 έτη. Προς εξασφάλιση της άρτιας τεχνικής υποστήριξης καθ’ όλη την διάρκεια ζωής των υπό προμήθεια κάδων στην τεχνική προσφορά θα επισυναφθεί και θεωρημένη κατάσταση προσωπικού του διαγωνιζόμενου από την οποία θα προκύπτει η επάρκεια τεχνικού προσωπικού του διαγωνιζόμενου. Ο προμηθευτής θα διαθέτει πιστοποίηση για την πώληση και την τεχνική υποστήριξη εξοπλισμού διαχείρισης απορριμμάτων κατά ISO 9001 (Διαχείριση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας) και στην τεχνική προσφορά θα επισυναφθούν τα αντίστοιχα πιστοποιητικά. Σε περίπτωση μη πιστοποιημένου ή υπό πιστοποίηση συστήματος θα πρέπει απαραίτητα να προσκομιστεί αίτημα προς τον αντίστοιχο φορέα πιστοποίησης αποκλειομένων απλών ή υπεύθυνων δηλώσεων του κατασκευαστή. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να επισυναφθεί και υπεύθυνη δήλωση του νόμιμου εκπροσώπου του εργοστασίου κατασκευής στην οποία να δηλώνει ότι θα καλύψει τον Δήμο με ανταλλακτικά τουλάχιστον για 10 έτη ακόμα και απευθείας αν αυτό κριθεί σκόπιμο από τον Δήμο. Επίσης θα επισυναφθεί κατάλογος με κωδικούς με τα κυριότερα ανταλλακτικά.
* δήλωση του διαγωνιζόμενου για τον χρόνο παράδοσης που με ποινή αποκλεισμού δεν μπορεί να είναι μεγαλύτερος των 60 ημερών και για τον παρεχόμενο χρόνο εγγύησης καλής λειτουργίας τουλάχιστον 4 χρόνων. Εφόσον ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να επισυναφθεί και υπεύθυνη δήλωση του νόμιμου εκπροσώπου του εργοστασίου κατασκευής στην οποία να δηλώνει ότι αποδέχεται την εκτέλεση της συγκεκριμένης προμήθειας, σε περίπτωση κατακύρωσης της προμήθειας στον διαγωνιζόμενο, μέσα στον αναφερόμενο στην προσφορά χρόνο παράδοσης και με την ανωτέρω εγγύηση καλής λειτουργίας.
* Πιστοποίηση του προμηθευτή και του κατασκευαστή κατά ISO 9001 (Διαχείριση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας). Σε περίπτωση που ο προμηθευτής δεν είναι ο ίδιος κατασκευαστής απαραιτήτως θα πρέπει να προσκομίσει επικυρωμένο αντίγραφο ισχύοντος, κατά την ημέρα του διαγωνισμού, συμβόλαιο αντιπροσώπευσης του κατασκευαστικού οίκου των κάδων και με ισχύ τουλάχιστον όσος ο χρόνος εγγύησης καλής λειτουργίας των προσφερόμενων ειδών.
* Πιστοποιητικό ποιότητας ηλεκτροσυγκολλητών BS 4872 ή ΕΝ 287.
* Πιστοποιητικό πρόσφυσης ηλεκτροστατικής βαφής από πιστοποιημένο φορέα.
* Οι προσφέροντες υποχρεούνται, με ποινή αποκλεισμού, να προσκομίσουν δείγμα εντελώς όμοιων κάδων με τους προσφερόμενους στο αμαξοστάσιο του Δήμου επί αποδείξει μέχρι 3 ημέρες πριν από την ημέρα διενέργειας του διαγωνισμού. Η απόδειξη θα κατατεθεί στον φάκελο της τεχνικής προσφοράς του διαγωνιζόμενου.

5. Η αναθέτουσα αρχή αποκλείει οικονομικό φορέα σε οποιοδήποτε χρονικό σημείο κατά τη διάρκεια της διαδικασίας σύναψης σύμβασης, όταν αποδεικνύεται ότι αυτός βρίσκεται λόγω πράξεων ή παραλείψεων αυτού είτε πριν είτε κατά τη διαδικασία, σε μία από τις περιπτώσεις των παραγράφων 1, 2 και 4.

6. Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 1 και 4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, με τελεσίδικη απόφαση, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση στο κράτος - μέλος στο οποίο ισχύει η απόφαση

7. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

8. Οικονομικός φορέας που του έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης δημοσίων (διαγωνισμό).

**Άρθρο 14: Τυποποιημένο έντυπο υπεύθυνης δήλωσης (ΤΕΥΔ)**

Κατά την υποβολή προσφορών οι οικονομικοί φορείς υποβάλλουν το Τυποποιημένο Έντυπο Υπεύθυνης Δήλωσης (ΤΕΥΔ) της παρ. 4 του άρθρου 79 ν. 4412/2016 της ΕΑΑΔΗΣΥ, όπως εγκρίθηκε με την υπ' αριθ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016). ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, επιβεβαιώνοντας ότι ο εν λόγω οικονομικός φορέας πληροί τις ακόλουθες προϋποθέσεις:

α) δεν βρίσκεται σε μία από τις καταστάσεις του άρθρου 13 της παρούσας,

β) πληροί τα σχετικά κριτήρια επιλογής τα οποία έχουν καθοριστεί, σύμφωνα με το Παράρτημα Α’ της παρούσας.

Σε οποιοδήποτε χρονικό σημείο κατά τη διάρκεια της διαδικασίας, μπορεί να ζητηθεί από τους προσφέροντες να υποβάλλουν όλα ή ορισμένα δικαιολογητικά της επόμενης παραγράφου, όταν αυτό απαιτείται για την ορθή διεξαγωγή της διαδικασίας.

Στην περίπτωση υποβολής προσφοράς από ένωση οικονομικών φορέων, το τυποποιημένο έντυπο (ΤΕΥΔ) υποβάλλεται χωριστά από κάθε μέλος της ένωσης.

**Άρθρο 15: Δικαιολογητικά (Αποδεικτικά μέσα)**

**1. Δικαιολογητικά**

α. Το δικαίωμα συμμετοχής και οι όροι και προϋποθέσεις συμμετοχής όπως ορίστηκαν στα άρθρα 12 και 13 της παρούσας, κρίνονται κατά την ημερομηνία λήξης της προθεσμίας υποβολής των προσφορών του άρθρου 7, κατά την υποβολή των δικαιολογητικών σύμφωνα με το άρθρο 11.3 (α) και κατά την σύναψη της σύμβασης σύμφωνα με το άρθρο 11.3 (β) της παρούσας.

β. Αν στις ειδικές διατάξεις που διέπουν την έκδοσή τους δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας του άρθρου 7.

γ. Οι ένορκες βεβαιώσεις που τυχόν προσκομίζονται για αναπλήρωση δικαιολογητικών πρέπει επίσης να φέρουν ημερομηνία εντός των έξι μηνών που προηγούνται της ημερομηνίας του άρθρου 7.

δ. Η πλήρωση των απαιτήσεων του άρθρου 9 αρκεί να ικανοποιείται από ένα εκ των μελών της ένωσης .

ε. Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα δικαιολογητικά αυτά

**2. Δικαιολογητικά μη συνδρομής λόγων αποκλεισμού του άρθρου 13**

Για την απόδειξη της μη συνδρομής των λόγων αποκλεισμού του άρθρου 13 οι οικονομικοί φορείς προσκομίζουν αντίστοιχα τα παρακάτω δικαιολογητικά:

**α.** για την παράγραφο 1 του άρθρου 13 της παρούσας: απόσπασμα του σχετικού μητρώου (ποινικού μητρώου) ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και τα πρόσωπα του τελευταίου εδαφίου της παραγράφου 1 του άρθρου 13.

**β.** για την παράγραφο 2 του άρθρου 13: πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φόρων (φορολογική ενημερότητα) και στην καταβολή των εισφορών κοινωνικής ασφάλισης (ασφαλιστική ενημερότητα), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα.

Για τους οικονομικούς φορείς που είναι εγκατεστημένοι στην Ελλάδα τα σχετικά δικαιολογητικά είναι:

(i) φορολογική ενημερότητα που εκδίδεται από το Υπουργείο Οικονομικών για τον οικονομικό φορέα,

(ιι) ασφαλιστική ενημερότητα που εκδίδεται από την αρμόδια κατά περίπτωση Αρχή και αφορά τόσο την κύρια όσο και την επικουρική ασφάλιση.

Η ασφαλιστική ενημερότητα καλύπτει τις ασφαλιστικές υποχρεώσεις του προσφέροντος οικονομικού φορέα ως φυσικό ή νομικό πρόσωπο για το προσωπικό τους με σχέση εξαρτημένης εργασίας, συμπεριλαμβανομένων, όσον αφορά τα νομικά πρόσωπα, και των εκ των μελών της διοίκησής τους εργαζομένων με οποιαδήποτε σχέση εργασίας σε αυτήν.

**γ.** αν το κράτος-μέλος ή χώρα δεν εκδίδει τα υπό των περ. (α) και (β) τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις υπό 1 και 2 του άρθρου 13, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στα υπό 1 και 2 του άρθρου 13 της παρούσας.

Αν διαπιστωθεί με οποιονδήποτε τρόπο ότι, στην εν λόγω χώρα εκδίδονται τα υπόψη πιστοποιητικά, η προσφορά του διαγωνιζόμενου απορρίπτεται.

**δ.** για την παράγραφο 4 α του άρθρου 13: πιστοποιητικά αρμόδιας Δικαστικής ή Διοικητικής Αρχής από τα οποία να προκύπτει ότι δεν τελούν σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση. Δεν τελούν υπό διαδικασία κήρυξης σε πτώχευση, έκδοσης αναγκαστικής εκκαθάρισης, αναγκαστικής διαχείρισης, πτωχευτικού συμβιβασμού ή υπό άλλη ανάλογη διαδικασία.

**ε.** για την παράγραφο 4 ε του άρθρου 13: πιστοποιητικό του οικείου Επιμελητηρίου ή του ΓΕΜΗ ή άλλο δικαιολογητικό το οποίο να αποδεικνύει τη συνάφεια της επαγγελματικής του ιδιότητας και επαγγελματικής – οικονομικής δραστηριότητας.

**στ.** για την παράγραφο 4 στ του άρθρου 13: τα πιστοποιητικά ISO, OSHAS, EN που αναφέρονται στη συγκεκριμένη παράγραφο.

**ζ.** για την παράγραφο 4 ζ του άρθρου 13: τα πιστοποιητικά ISO, OSHAS, EN που αναφέρονται στη συγκεκριμένη παράγραφο.

**Άρθρο 16: Χρόνος ισχύος προσφορών**

Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του Ν. 4412/2016, για διάστημα τεσσάρων (4) μηνών, από την ημερομηνία υποβολής των προσφορών.

**Άρθρο 17: Εγγύηση καλής εκτέλεσης – καλής λειτουργίας**

1. Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του Ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α.

Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, **πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία.**

2. Οι εγγυητικές επιστολές συμμετοχής περιλαμβάνουν κατ’ ελάχιστον τα ακόλουθα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

3. Οι εγγυητικές επιστολές εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

4. Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερους εκδότες της παραπάνω παραγράφου, ανεξαρτήτως του ύψους των.

5. Σε περίπτωση ανάθεσης της σύμβασης σε ένωση (κοινοπραξία) , όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

6. Η εγγύηση καλής εκτέλεσης θα επιστραφεί στον προμηθευτή όταν ολοκληρωθεί η παράδοση – παραλαβή των ειδών, και προσκομιστεί η εγγύηση καλής λειτουργίας. Η εγγύηση καλής λειτουργίας ανέρχεται στο 2% του ποσού της σύμβασης χωρίς τον Φ.Π.Α. για την αποκατάσταση των ελαττωμάτων που ανακύπτουν ή των ζημιών που προκαλούνται από δυσλειτουργία των αγαθών κατά την περίοδο εγγύησης καλής λειτουργίας.

7. Η εγγύηση καλής λειτουργίας θα είναι τουλάχιστον 2 χρόνια για τους κάδους και τουλάχιστον 4 χρόνια για τους απορριμματοδέκτες. Περιλαμβάνει ανταλλακτικά και εργασία για βλάβες που προκύπτουν στα είδη οι οποίες δεν οφείλονται σε κακή χρήση.

**Άρθρο 18: Ενστάσεις**

Κατά των πράξεων της αναθέτουσας αρχής χωρεί ένσταση. Η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα.

Η ένσταση υποβάλλεται ενώπιον της Οικονομικής Επιτροπής του Δήμου, η οποία αποφασίζει, ύστερα από γνώμη της Επιτροπής αξιολόγησης ενστάσεων (συγκροτήθηκε με την υπ’ αριθ. 391/2016 - ΑΔΑ: Ω31ΝΩΨΑ-ΛΒ2), εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της Οικονομικής Επιτροπής του Δήμου, αν η ένσταση γίνει δεκτή.

Κατά της διακήρυξης ή λοιπών εγγράφων της σύμβασης του άρθρου 2 της παρούσας, χωρεί ένσταση η οποία υποβάλλεται στην Οικονομική Επιτροπή του Δήμου μέχρι πέντε (5) ημέρες πριν από την καταληκτική ημερομηνία υποβολής προσφορών. Επί της ένστασης αποφασίζει η Οικονομική Επιτροπή του Δήμου, ύστερα από γνώμη της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή.

**Άρθρο 19: Γλώσσα διαδικασίας**

1 Τα έγγραφα της σύμβασης συντάσσονται υποχρεωτικά στην ελληνική γλώσσα και προαιρετικά και σε άλλες γλώσσες, συνολικά ή μερικά. Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση. Τυχόν ενστάσεις υποβάλλονται στην ελληνική γλώσσα.

2 Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α' 188)57.

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 36 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

3 Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 36 του Κώδικα περί Δικηγόρων.

4 Ενημερωτικά και τεχνικά φυλλάδια και άλλα έντυπα-εταιρικά ή μη – με ειδικό τεχνικό περιεχόμενο μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

5 Η προφορική επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα. Ο ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την αναθέτουσα αρχή, με τον ορισμό και την παρουσία διερμηνέων.

**Άρθρο 20: Εφαρμοστέα νομοθεσία**

Για τη δημοπράτηση και την εκτέλεση της σύμβασης εφαρμόζονται οι διατάξεις των παρακάτω νομοθετημάτων:

- του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/Ε και 2014/25/ΕΕ)» (Α’ 147),

- του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/07.06.2010 τεύχος Α')

- του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ 114/8.6.2006 τεύχος Α')

- του Ν.4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» (Α’ 74 ) και ειδικότερα το άρθρο 1 αυτού,

- του ν. 4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο».

- του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…» .

- του ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις».

- οι σε εκτέλεση των ανωτέρω διατάξεων εκδοθείσες κανονιστικές πράξεις , καθώς και λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας καθώς και το σύνολο των διατάξεων του ασφαλιστικού, εργατικού, περιβαλλοντικού και φορολογικού δικαίου και γενικότερα κάθε διάταξη (Νόμος, Π.Δ., Υ.Α.) και ερμηνευτική εγκύκλιος που διέπει την ανάθεση και εκτέλεση του έργου της παρούσας σύμβασης, έστω και αν δεν αναφέρονται ρητά. Νόμοι, ΠΔ και υπουργικές αποφάσεις που εκδίδονται μετά την έναρξη της διαδικασίας σύναψης της σύμβασης σύμφωνα με το άρθρο 120 του Ν.4412/2016, δεν αποτελούν μέρος του εφαρμοστέου θεσμικού πλαισίου της

**Άρθρο 21: Δημοσιότητα - Δαπάνες δημοσίευσης**

Το πλήρες κείμενο της Διακήρυξης δημοσιεύεται στο ΚΗΜΔΗΣ και φέρει κωδικό ΑΔΑΜ.

Προκήρυξη αυτής (περίληψη της Διακήρυξης) τοιχοκολλείται στον πίνακα ανακοινώσεων του Δήμου, αναρτάται στο πρόγραμμα «ΔΙΑΥΓΕΙΑ» και στην ιστοσελίδα του ([www.arta.gr](http://www.arta.gr)) στην επιλογή «Εφημερίδα της υπηρεσίας» -«Προκηρύξεις».

Η περίληψη της διακήρυξης θα δημοσιευθεί και σε μια τοπική εφημερίδα, βάσει του άρθρου 18 του Ν.4469/2017. Η δαπάνη των δημοσιεύσεων στον Ελληνικό Τύπο βαρύνει τον ανάδοχο, σύμφωνα με τις διατάξεις άρθρα 1 παρ. 3 & 4 παρ. 3 ν. 3548/2007, σε συνδυασμό με τα άρθρα 377 παρ. 1 περ. 35 & 379 παρ. 12 ν. 4412/2016, και θα κρατηθεί από το πρώτο χρηματικό ένταλμα πληρωμής του.

**Άρθρο 22: Σειρά ισχύος εγγράφων της σύμβασης**

Τα έγγραφα της σύμβασης με βάση τα οποία θα εκτελεσθεί η προμήθεια/υπηρεσία είναι τα αναφερόμενα παρακάτω. Σε περίπτωση ασυμφωνίας των περιεχομένων σε αυτά όρων, η σειρά ισχύος καθορίζεται ως κατωτέρω.

1. 1 Το συμφωνητικό
2. Η παρούσα διακήρυξη
3. Τεχνική περιγραφή – Τεχνικές προδιαγραφές
4. Ενδεικτικός Προϋπολογισμός
5. Γενική συγγραφή υποχρεώσεων
6. Η προσφορά του αναδόχου

**Άρθρο 23: Παροχή διευκρινίσεων για τη διαδικασία σύναψης σύμβασης**

Εφόσον έχουν ζητηθεί εγκαίρως, οι αναθέτουσες αρχές παρέχουν σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τις προδιαγραφές και οποιαδήποτε σχετικά δικαιολογητικά, το αργότερο στις 04-08-2017

**Άρθρο 24: Τεκμήριο από τη συμμετοχή στη διαδικασία σύναψης σύμβασης**

Η υποβολή προσφοράς στον διαγωνισμό αποτελεί τεκμήριο ότι ο διαγωνιζόμενος έχει λάβει πλήρη γνώση αυτής της διακήρυξης και των λοιπών εγγράφων της σύμβασης και γνωρίζει πλήρως τις συνθήκες εκτέλεσης της προμήθειας/υπηρεσίας.

**Άρθρο 25: Χρόνος, τόπος και διάρκεια εκτέλεσης της προμήθειας**

Η παραλαβή των υλικών θα γίνει μέσα σε δυο (2) μήνες από την υπογραφή της σύμβασης, σε χώρους που θα τους καθορίζει η αρμόδια υπηρεσία του Δήμου. Ο Δήμος δεν υποχρεούται να απορροφήσει τις ποσότητες των υλικών που αναφέρονται στην παρούσα διακήρυξη, αλλά σε περίπτωση που χρειαστεί ο προμηθευτής θα πρέπει να ανταποκριθεί πλήρως. Ο χρόνος ισχύος της σύμβασης είναι μέχρι το τέλος του 2017. Ο Δήμος διατηρεί το δικαίωμα, αν παραστεί ανάγκη, να αυξομειώσουν τις ποσότητες των υλικών πάντοτε μέσα στα όρια του προϋπολογισμένου ποσού και των προσφερόμενων τιμών σε ποσοστό 30%. Επίσης ο Δήμος διατηρεί το δικαίωμα, σε συμφωνία με τον προμηθευτή, να παρατείνουν την σύμβαση μέχρι αναδείξεως νέου προμηθευτή, με την προϋπόθεση ότι υπάρχουν υπόλοιπα υλικά και δεν θα υπάρξει επιπλέον οικονομική επιβάρυνση του Δήμου.


Ο ΔΗΜΑΡΧΟΣ ΑΡΤΑΙΩΝ

κ.α.α.

ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ ΥΠΗΡΕΣΙΩΝ

ΣΙΑΦΑΚΑΣ ΧΡΙΣΤΟΦΟΡΟΣ

**ΠΑΡΑΡΤΗΜΑ Α’**



**Αριθ. μελέτης: 3/2017**

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **ΠΡΟΜΗΘΕΙΑ:** | **Α) Προμήθεια κάδων απορριμμάτων**  **ΚΑ: 20-7135.002**  **Β) Προμήθεια δοχείων απορριμμάτων**  **ΚΑ: 20-7135.004**  **CPV: 34928480-6** |

**ΜΕΛΕΤΗ**

**«ΠΡΟΜΗΘΕΙΑ ΚΑΔΩΝ ΑΠΟΡΡΙΜΜΑΤΩΝ**

**ΚΑΙ ΔΟΧΕΙΩΝ ΑΠΟΡΡΙΜΜΑΤΩΝ»**

**ΠΡΟΫΠΟΛΟΓΙΣΜΟΣ (χωρίς Φ.Π.Α): 23.840,00 €**

**ΠΡΟΫΠΟΛΟΓΙΣΜΟΣ (με Φ.Π.Α): 29.561,60 €**

**ΙΟΥΝΙΟΣ 2017**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **Προμήθεια κάδων απορριμμάτων**  **ΚΑ: 20-7135.002**  **Προμήθεια δοχείων απορριμμάτων**  **ΚΑ: 20-7135.004** |

1. **Τ Ε Χ Ν Ι Κ Η Ε Κ Θ Ε Σ Η**

Με την παρούσα τεχνική έκθεση προβλέπεται η προμήθεια κάδων απορριμμάτων και δοχείων απορριμμάτων, για την κάλυψη αναγκών της Υπηρεσίας Καθαριότητας του Δήμου Αρταίων για το έτος 2017. Πιο συγκεκριμένα, προβλέπεται η προμήθεια Α) Α1) πλαστικών κάδων απορριμμάτων 1100 λίτρων, Α2) πλαστικών κάδων απορριμμάτων 660 λίτρων και Α3) πλαστικών κάδων απορριμμάτων 360 λίτρων και Β) απορριμματοδεκτών δαπέδων 75 λίτρων, σύμφωνα με τις ακόλουθες τεχνικές προδιαγραφές. Η δαπάνη της προμήθειας έχει προϋπολογιστεί στο ποσό των 23.840,00 € (χωρίς Φ.Π.Α) και 29.561,60 € (με Φ.Π.Α) και θα βαρύνει τους Κ.Α: 20-7135.002 με τίτλο «Προμήθεια κάδων απορριμμάτων» και ΚΑ: 20-7135.004 με τίτλο «Προμήθεια δοχείων απορριμμάτων» του προϋπολογισμού, του έτους 2017.

**Α) Π Λ Α Σ Τ Ι Κ Ο Ι Κ Α Δ Ο Ι Α Π Ο Ρ Ρ Ι Μ Μ Α Τ Ω Ν**

**(1100, 660 και 360 ΛΙΤΡΩΝ)**

**Τ Ε Χ Ν Ι Κ Ε Σ Π Ρ Ο Δ Ι Α Γ Ρ Α Φ Ε Σ**

Όλα τα κατωτέρω τεχνικά στοιχεία αποτελούν τις ελάχιστες και υποχρεωτικές απαιτήσεις των ζητούμενων κάδων και ο προσφέρων θα πρέπει να δηλώσει τη συμμόρφωσή του με αυτά και να προσκομίσει δείγμα, το οποίο θα εξεταστεί από την επιτροπή, ώστε να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία του προσφερόμενου είδους.

Οι προς προμήθεια πλαστικοί κάδοι απορριμμάτων θα πρέπει:

**1.** Να είναι πρόσφατης, όχι πέραν του έτους κατασκευής, πλαστικοί, τροχήλατοι, χωρητικότητας 1100, 660 και 360 λίτρων, μεγάλης αντοχής, κατάλληλοι για ασφαλή και υγιεινή απόθεση οικιακών και εμπορικών απορριμμάτων.

**2.** Να είναι σύμφωνοι με τη σειρά προτύπων ΕΛΟΤ EN840:2012 στη νεότερη έκδοσή τους. Να είναι εύχρηστοι, να πληρούν διεθνείς εργονομικούς κανόνες, να ακολουθούν τα Ευρωπαϊκά πρότυπα που αφορούν σχήμα, διαστάσεις και τρόπο κατασκευής τους και να ανταποκρίνονται προς τη νέα Ευρωπαϊκή Νόρμα ΕΝ 840. Να υποβληθεί με την τεχνική προσφορά η σχετική πιστοποίηση από αναγνωρισμένα και διαπιστευμένα, από την Ευρωπαϊκή Ένωση κέντρα ελέγχου, συνοδευόμενα από τα αναλυτικά τεστ ελέγχου από όπου θα προκύπτουν και τα τεχνικά χαρακτηριστικά τους.

**3.** Μετά το πέρας της ζωής τους να μπορούν να ανακυκλωθούν εξ’ ολοκλήρου.

**4.** Να μην καταστρέφονται εύκολα από μηχανικές καταπονήσεις ή και από κακή χρήση και να δέχονται χωρίς φθορά σκληρόκοκα και ογκώδη απορρίμματα.

**5.** Να είναι φυσιολογικά αβλαβείς, ανθεκτικοί στην διάβρωση, απρόσβλητοι σε οξέα και χημικές ουσίες και ανθεκτικοί σε βανδαλισμούς και αναφλέξεις/πυρπολήσεις.

**6.** Να διασφαλίζουν με τον τρόπο κατασκευής τους, ελαστικά τοιχώματα και αντοχή, σε ακραίες καιρικές συνθήκες και υπεριώδη ακτινοβολία.

**7.** Για ομοιογένεια και ανθεκτικότητα, ο πράσινος χρωματισμός τους, να έχει επιτευχθεί με βαφή τύπου RAL, στην Α΄ ύλη, προτού αυτή επεξεργαστεί, ώστε να επιτυγχάνεται η ομοιογένεια και ανθεκτικότητα του πλαστικού.

**8.** Στους κάδους θα πρέπει να υπάρχουν ευανάγνωστα με ανεξίτηλη θερμοεκτύπωση τα παρακάτω στοιχεία: Εργοστάσιο κατασκευής - Σήμα ποιότητας - Ημερομηνία παραγωγής - Ετικέτα με τον τύπο και τη χωρητικότητα του κάδου καθώς και το διεθνές πρότυπο κατασκευής του - Ημερομηνία κατασκευής – Αύξων αριθμός κατασκευής – Νόρμα που ανταποκρίνεται ο κάδος - Το ωφέλιμο φορτίο του κάδου εκφρασμένο σε kg και ο ωφέλιμος όγκος εκφρασμένος σε lt.

**9.** Στην πρόσοψη θα πρέπει να είναι τυπωμένα με ανεξίτηλη θερμοεκτύπωση τα στοιχεία του Δήμου Αρταίων 2017.

**Α1) ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΑΣΤΙΚΩΝ ΚΑΔΩΝ ΑΠΟΡΡΙΜΜΑΤΩΝ ΧΩΡΗΤΙΚΟΤΗΤΑΣ 1100 ΛΙΤΡΩΝ**

# ΠΡΟΥΠΟΛΟΓΙΣΜΟΣ: 220 €/τεμ. πλέον Φ.Π.Α. 24%

**1. Γενικά χαρακτηριστικά**

Οι κάδοι θα πρέπει να έχουν κατασκευαστεί με χύτευση μονομπλόκ, με έκχυση πλαστικού υπό πίεση INJECTION, από πρωτογενές πολυαιθυλένιο πάχους τουλάχιστον 5,5 mm (σώμα) και 6 mm (πυθμένας). Να υποβληθεί βεβαίωση κατασκευαστή για τα πάχη, τον τύπο των υλικών κατασκευής των κάδων και να δηλωθούν τουλάχιστον οι ακόλουθες ιδιότητες των υλικών: όριο θραύσης σε εφελκυσμό, σκληρότητα και αντοχή σε διάβρωση. Απαραιτήτως και με ποινή απορρίψεως, θα πρέπει να φέρουν ανάγλυφα κατά την χύτευση, τόσο στο σώμα, όσο και στο σκέπαστρο (καπάκι), το λογότυπο του εργοστασίου κατασκευής και στο σώμα το λογότυπο της προμηθεύτριας εταιρείας.

**2. Το κυρίως σώμα (κορμός):**

**α.** Θα πρέπει να είναι ειδικά ενισχυμένο, ώστε να αποφεύγεται η παραμόρφωση των τοιχωμάτων κατά τη χρήση τους.

**β.** Θα πρέπει να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που να διασφαλίζει την μέγιστη δυνατή σταθερότητα, έναντι τυχόν ανατροπής του, καθώς και την πλήρη εκκένωση από τα απορρίμματα, με ολίσθηση, κατά την ανατροπή του από τους μηχανισμούς ανύψωσης και ανατροπής των απορριμματοφόρων.

**γ.** Το χείλος των κάδων περιμετρικά στο επάνω μέρος, θα πρέπει να τερματίζει σε κατάλληλα διαμορφωμένο κατά την χύτευση, περιφερειακό πλαίσιο σχήματος "Π", με στρογγυλεμένες γωνίες και πρόβλεψη ειδικού νεροχύτη, για την αποφυγή εισόδου νερών της βροχής εντός των κάδων και την διαφυγή δυσάρεστων οσμών.

**δ.** Για την ανύψωση και ανατροπή τους, οι κάδοι απαραιτήτως, θα πρέπει να φέρουν, για εύκολη αντικατάσταση σε περίπτωση βλάβης τους, στα πλευρικά τοιχώματα, ισχυρούς πείρους ανάρτησης, καθώς και ειδική υποδοχή κατά την χύτευση, σχήματος κτένας, στο μήκος της εμπρός πλευράς του κάδου σύμφωνα με τις προδιαγραφές κατά ΕΝ 840.

**ε.** Θα πρέπει να είναι κατάλληλα ενισχυμένο στις γωνίες για προστασία του κάδου από κρούσεις κατά τη χρήση του, όπως προστασία από πρόσκρουση με τους μηχανισμούς ανύψωσης και ανατροπής των απορριμματοφόρων οχημάτων και προστασία από προσκρούσεις με οχήματα.

**στ.** Οι κάδοι θα φέρουν αντανακλαστικές λωρίδες ή και σήματα σύμφωνα με τον Κ.Ο.Κ. έτσι ώστε να είναι ορατοί και την νύχτα για την αποφυγή τροχαίων ατυχημάτων.

**ζ.** Στον πυθμένα του κάδου και στο κατώτερο σημείο του θα πρέπει να υπάρχει ειδική οπή για την εκροή των υγρών μετά τον καθαρισμό του κάδου. Η οπή αυτή θα καλύπτεται με ειδικό καπάκι και θα έχει απόλυτη στεγανότητα.

**3. Το καπάκι (σκέπαστρο)**

**α.** Θα πρέπει να είναι εύχρηστο και ελαφρύ πλαστικό, με μονό ή διπλό τοίχωμα, κατάλληλου πάχους που να του προσδίδει ανθεκτικότητα ελαφρώς κεκλιμένο ώστε να ολισθαίνουν τα νερά της βροχής. Θα φέρει κατάλληλες νευρώσεις και θα ανοίγει προς τα επάνω με την βοήθεια χειρολαβής.

**β.** Θα συνδέεται στο κυρίως σώμα με κατάλληλο στιβαρής κατασκευής μεντεσέ (το καπάκι να μπορεί να αντικατασταθεί σε περίπτωση θραύσης του), διαμορφωμένο σε 2 χειρολαβές, που εδράζονται στην επάνω πίσω πλευρά του κάδου.

**γ.** Η σύνδεσή του με το κυρίως σώμα του κάδου, πρέπει να γίνεται με τέτοιο τρόπο, ώστε να διασφαλίζεται η μέγιστη δυνατή προστασία του από μηχανικές καταπονήσεις, έστω και εάν αυτό παραμείνει τελείως ανοικτό.

**δ.** Κατά την ανατροπή του κάδου, για την εκκένωσή του στο απορριμματοφόρο, το άνοιγμα του καπακιού, θα επιτυγχάνεται αυτόματα, με το βάρος του και κατά την επιστροφή του στο έδαφος, θα πρέπει να επιστρέφει στην αρχική του θέση κλειστό.

**ε.** Επίσης οι κάδοι θα φέρουν εύχρηστης και στιβαρής κατασκευής ποδομοχλό, για το άνοιγμα του καπακιού με το πόδι, χωρίς την παρεμβολή χεριών. Ο ποδομοχλός θα πρέπει να είναι κατασκευασμένος από σωλήνα και λάμες ανύψωσης ικανού πάχους, με πρόσθετη επίσης θερμή επιψευδαργύρωση, έτσι ώστε να είναι λειτουργικός, ακόμη και σε περίπτωση που αυτός θα βρίσκεται πάνω από κράσπεδο πεζοδρομίου. Στην περίπτωση αυτή το πλαστικό καπάκι θα πρέπει να φέρει ενισχυτική λάμα προστασίας του. Να είναι γαλβανισμένος για μακροχρόνια αντοχή στην οξείδωση και να στηρίζεται στις βάσεις των τροχών και όχι στο σώμα του κάδου για αποφυγή διάτρησης του σώματος. Το σύστημα μοχλών του ποδομοχλού θα πρέπει να είναι με ειδική αντιοξειδωτική προστασία και να έχει ειδική κατασκευή ώστε να μην χρειάζεται ιδιαίτερη μυϊκή δύναμη για το άνοιγμα του κάδου με σχετικά μικρή διαδρομή του πεντάλ. Γενικά το σύστημα του ποδομοχλού δεν θα πρέπει να δημιουργεί προβλήματα στην εύρυθμη λειτουργία των διαφόρων μηχανισμών των απορριμματοφόρων και των πλυντηρίων κάδων και να αποσυναρμολογείται εύκολα.

**στ.** Δεδομένου ότι τα απόβλητα συνοδεύονται από έντονες και διαπεραστικές οσμές, ο κάδος πρέπει να είναι απόλυτα στεγανός. Για το λόγο αυτό, το χείλος του κάδου πρέπει να έχει τέλεια συναρμογή με το καπάκι, γεγονός που διασφαλίζεται με κατάλληλη διαμόρφωση στο σημείο άρθρωσης. Επιπλέον συστήνεται η ύπαρξη κατάλληλης διαμόρφωσης στο καπάκι ώστε αυτό να προσαρμόζεται χωρίς διάκενα μέσα στον κάδο ιδιαίτερα στην πίσω πλευρά του καπακιού (πλησίον της άρθρωσης όπου συνήθως εμφανίζεται διάκενο).

**4. Τροχοί**

Οι τροχοί των κάδων θα πρέπει:

**α.** Να είναι τέσσερις (4), ένας σε κάθε γωνία του κάδου.

**β.** Να είναι βαρέως τύπου ανεξάρτητοι αυτοπηδαλιοχούμενοι, με πλαστική ζάντα και με συμπαγές ελαστικό περίβλημα, για την αθόρυβη κύλιση του κάδου, διαμέτρου 200 χιλιοστών, και αντοχής φορτίου, τουλάχιστον 200 κιλών ο κάθε ένας.

**γ.** Να έχουν την δυνατότητα, εκτός από την οριζόντια αθόρυβη περιστροφή, να περιστρέφονται και στον κάθετο άξονά τους κατά 360°, έτσι ώστε οι κάδοι να είναι ευέλικτοι και να καθίσταται η μετατόπισή τους εύκολη.

**δ.** Να εδράζονται σε αντίστοιχες εργονομικά τοποθετημένες κονσόλες ανάρτησης και η έδραση να είναι σε ενισχυμένο σημείο σύνδεσης.

**ε.** Να φέρουν πέδηση που θα περιλαμβάνει ποδοπετάλ (τροχοδέτη) στους δύο εμπρόσθιους τροχούς για την ακινητοποίηση τους.

**5. Διαστάσεις - Χωρητικότητες - Βάρη**

**α.** Οι διαστάσεις συσχετιζόμενες με την εκάστοτε χωρητικότητα θα πρέπει να ακολουθούν τα Ευρωπαϊκά πρότυπα κατά ΕΝ 840.

**β.** Tο βάρος κενού κάδου δεν θα πρέπει να υπερβαίνει τα 70 κιλά.

**γ.** To ωφέλιμο φορτίο του κάδου δεν μπορεί να είναι μικρότερο από 400 κιλά.

**6. Άλλα στοιχεία**

**α.** Oι προμηθευτές απαραιτήτως, θα πρέπει να προσκομίσουν πιστοποιητικά από αναγνωρισμένο οργανισμό της Ελλάδας ή του εξωτερικού στην Ελληνική γλώσσα ή σε επίσημη μετάφραση αυτής.

**β.** Oι προμηθευτές απαραιτήτως, θα πρέπει να διαθέτουν πιστοποίηση κατά ISO 9001 ή ισοδύναμο αυτού, πιστοποίηση περιβαλλοντικής διαχείρισης ISO 14001 και ISO 18001 ή ισοδύναμο αυτού και αν ο ίδιος δεν κατασκευάζει τον κάδο ή όλα τα τμήματα του κάδου, πρέπει ο αντίστοιχος κατασκευαστής να είναι πιστοποιημένος και αυτός κατά ISO 9001 ή ισοδύναμο αυτού.

**γ.** Θα πρέπει να αναφερθεί το Σύστημα Περιβαλλοντικής Διαχείρισης που τηρεί και εφαρμόζει ο κύριος κατασκευαστής του κάδου και να δοθεί αντίγραφο της σχετικής πιστοποίησης ή σχετικό τεκμηριωτικό υλικό σε περίπτωση μη πιστοποιημένου Συστήματος.

**δ.** Θα πρέπει να δοθεί πιστοποιητικό ότι οι κάδοι είναι σύμφωνοι με τον κανονισμό προστασίας θορύβου ΕΚ/2000/14.

**ε.** Oι προμηθευτές, θα πρέπει να προσκομίσουν τυχόν επιπλέον πιστοποιητικά σχετικά με την ποιότητα των κάδων πέραν των ανωτέρω και της πιστοποίησης ΕΝ 840.

Κάθε εργονομικά ή αισθητικά, εξελιγμένη βελτίωση, στους προαναφερόμενους κάδους, θα εκτιμηθεί ιδιαιτέρως και με την προϋπόθεση ότι δεν θα αποκλίνει από τα βασικά στοιχεία της προαναφερόμενης Τεχνικής Περιγραφής & Προδιαγραφής, που αφορούν διαστάσεις, βάρη, χωρητικότητες, σύμφωνα με Ευρωπαϊκά πρότυπα, εκφρασμένα κατά EN, DΙΝ κ.λ.π.

**Α2) ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΑΣΤΙΚΩΝ ΚΑΔΩΝ ΑΠΟΡΡΙΜΜΑΤΩΝ ΧΩΡΗΤΙΚΟΤΗΤΑΣ 660 ΛΙΤΡΩΝ**

# ΠΡΟΥΠΟΛΟΓΙΣΜΟΣ: 180 €/τεμ. πλέον Φ.Π.Α. 24%

1. **Γενικά χαρακτηριστικά**

Όλα τα πλαστικά τμήματα πρέπει να είναι μονομπλόκ και συγκεκριμένα το κυρίως σώμα, συμπεριλαμβανομένων των βάσεων έδρασης του καπακιού, καπάκι κ.λ.π., θα πρέπει να αποτελούν αυτοτελή μονομπλόκ τμήματα. Πρέπει να έχουν κατασκευαστεί με συμπαγή χύτευση και ενίσχυση πλαστικού (πολυαιθυλενίου) υπό πίεση (INJECTION) από πολυαιθυλένιο υψηλού μοριακού βάρους με ειδικούς σταθεροποιητές έναντι πολυμερισμού από υπέρυθρες ακτίνες και από πρωτογενές υλικό. Πρέπει να έχουν απόλυτη ανθεκτικότητα στις πολύ χαμηλές και πολύ υψηλές θερμοκρασίες, κλιματολογικές μεταβολές (και μάλιστα απότομες) και σε χημικές αντιδράσεις. Το υλικό εκχυόμενο να έχει ομοιόμορφη και ομοιογενή κατανομή σ' όλα τα σημεία του κάδου. Οι κάδοι πρέπει να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών με σύστημα βραχιόνων και κτένας. Η διαμόρφωση των κάδων να είναι τέτοια ώστε να είναι δυνατόν να ανοίγει το κάλυμμα τους και να πλένονται αυτομάτως από τα ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς από τον ανυψωτικό μηχανισμό των οχημάτων του Δήμου. Το βάρος του κάδου θα είναι 45-50 κιλά περίπου και το πάχος του σώματος περίπου 5 χιλιοστά. Απαραιτήτως και με ποινή απορρίψεως, θα πρέπει να φέρουν ανάγλυφα κατά την χύτευση, τόσο στο σώμα, όσο και στο σκέπαστρο (καπάκι), το λογότυπο του εργοστασίου κατασκευής και στο σώμα το λογότυπο της προμηθεύτριας εταιρείας.

1. **Το κυρίως σώμα (κορμός)**

**α.** Θα πρέπει να είναι ειδικά ενισχυμένο, ώστε να αποφεύγεται η παραμόρφωση των τοιχωμάτων κατά τη χρήση τους.

**β.** Θα πρέπει να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που θα διασφαλίζει την πλήρη εκκένωση του από τα υλικά, με ολίσθηση, κατά την ανατροπή του, από τον ανυψωτικό μηχανισμό.

**γ.** Απαραιτήτως και επί ποινή απορρίψεως, το κυρίως σώμα θα φέρει σε δύο τουλάχιστον από τις τέσσερεις πλευρές του, ισχυρές κάθετες νευρώσεις σε όλο το ύψος των πλευρών αυτών.

**δ.** Για την ανύψωση και ανατροπή τους, οι κάδοι απαραιτήτως, θα πρέπει να φέρουν, για εύκολη αντικατάσταση σε περίπτωση βλάβης τους, στα πλευρικά τοιχώματα, ισχυρούς πείρους ανάρτησης, καθώς και ειδική υποδοχή κατά την χύτευση, σχήματος κτένας, στο μήκος της εμπρός πλευράς του κάδου σύμφωνα με τις προδιαγραφές κατά ΕΝ 840.

**ε.** Θα πρέπει να είναι κατάλληλα ενισχυμένο στις γωνίες για προστασία του κάδου από κρούσεις κατά τη χρήση του, όπως προστασία από πρόσκρουση με τους μηχανισμούς ανύψωσης και ανατροπής των απορριμματοφόρων οχημάτων και προστασία από προσκρούσεις με οχήματα.

**στ.** Οι κάδοι θα φέρουν αντανακλαστικές λωρίδες ή και σήματα σύμφωνα με τον Κ.Ο.Κ. έτσι ώστε να είναι ορατοί και την νύχτα για την αποφυγή τροχαίων ατυχημάτων.

**ζ.** Στον πυθμένα του κάδου και στο κατώτερο σημείο του θα πρέπει να υπάρχει ειδική οπή για την εκροή των υγρών μετά τον καθαρισμό του κάδου. Η οπή αυτή θα καλύπτεται με ειδικό καπάκι και θα έχει απόλυτη στεγανότητα.

1. **Το καπάκι (σκέπαστρο)**

**α.** Θα είναι επίπεδο και θα πρέπει να ανοίγει και να κλείνει εύκολα για την τοποθέτηση των υλικών. Επίσης να έχει ειδικά ενισχυμένη κατασκευή για να αντέχει σε καταπονήσεις και χτυπήματα.

**β.** Θα συνδέεται στο κυρίως σώμα απ’ ευθείας και σταθερά, μέσω ειδικά σχεδιασμένων μεντεσέδων που θα περιλαμβάνονται κατά την χύτευση (μονομπλόκ) και ειδικό μεταλλικό σωλήνα υψηλής αντοχής, αποκλειομένων των διανοίξεων οπών στο κυρίως σώμα ή το καπάκι και της χρήσης βιδών, παξιμαδιών, πρόσθετων προσαρμογών κ.α. Οι μεντεσέδες αυτοί θα είναι πλάτους κατ’ ελάχιστον 10cm ο κάθε ένας, έτσι ώστε οι δυνάμεις καταπόνησης να διαμοιράζονται σε μεγαλύτερη επιφάνεια και να μην υπάρχει κίνδυνος καταστροφής τους.

**γ.** Η σύνδεσή του με το κυρίως σώμα του κάδου, πρέπει να γίνεται με τέτοιο τρόπο, ώστε να διασφαλίζεται η μέγιστη δυνατή προστασία του από μηχανικές καταπονήσεις, έστω και εάν αυτό παραμείνει τελείως ανοικτό.

**δ.** Κατά την ανατροπή του κάδου, για την εκκένωσή του στο απορριμματοφόρο, το άνοιγμα του καπακιού, θα επιτυγχάνεται αυτόματα, με το βάρος του και κατά την επιστροφή του στο έδαφος, θα πρέπει να επιστρέφει στην αρχική του θέση κλειστό.

**ε.** Επίσης οι κάδοι θα φέρουν εύχρηστης και στιβαρής κατασκευής ποδομοχλό, για το άνοιγμα του καπακιού με το πόδι, χωρίς την παρεμβολή χεριών. Ο ποδομοχλός θα πρέπει να είναι κατασκευασμένος από σωλήνα και λάμες ανύψωσης ικανού πάχους, με πρόσθετη επίσης θερμή επιψευδαργύρωση, έτσι ώστε να είναι λειτουργικός, ακόμη και σε περίπτωση που αυτός θα βρίσκεται πάνω από κράσπεδο πεζοδρομίου. Στην περίπτωση αυτή το πλαστικό καπάκι θα πρέπει να φέρει ενισχυτική λάμα προστασίας του. Να είναι γαλβανισμένος για μακροχρόνια αντοχή στην οξείδωση και να στηρίζεται στις βάσεις των τροχών και όχι στο σώμα του κάδου για αποφυγή διάτρησης του σώματος. Το σύστημα μοχλών του ποδομοχλού θα πρέπει να είναι με ειδική αντιοξειδωτική προστασία και να έχει ειδική κατασκευή ώστε να μην χρειάζεται ιδιαίτερη μυϊκή δύναμη για το άνοιγμα του κάδου με σχετικά μικρή διαδρομή του πεντάλ. Γενικά το σύστημα του ποδομοχλού δεν θα πρέπει να δημιουργεί προβλήματα στην εύρυθμη λειτουργία των διαφόρων μηχανισμών των απορριμματοφόρων και των πλυντηρίων κάδων και να αποσυναρμολογείται εύκολα.

**στ.** Δεδομένου ότι τα απόβλητα συνοδεύονται από έντονες και διαπεραστικές οσμές, ο κάδος πρέπει να είναι απόλυτα στεγανός. Για το λόγο αυτό, το χείλος του κάδου πρέπει να έχει τέλεια συναρμογή με το καπάκι, γεγονός που διασφαλίζεται με κατάλληλη διαμόρφωση στο σημείο άρθρωσης. Επιπλέον συστήνεται η ύπαρξη κατάλληλης διαμόρφωσης στο καπάκι ώστε αυτό να προσαρμόζεται χωρίς διάκενα μέσα στον κάδο ιδιαίτερα στην πίσω πλευρά του καπακιού (πλησίον της άρθρωσης όπου συνήθως εμφανίζεται διάκενο).

1. **Τρόχοι**

Οι τροχοί των κάδων θα πρέπει:

**α.** Να είναιτέσσερις (4) βαρέως τύπου από συμπαγές ελαστικό αρίστης κατασκευής και ποιότητας διαμέτρου Φ 200 χιλ. και ικανότητας περιστροφής τους περί κατακόρυφο άξονα κατά 360ο έτσι ώστε ο κάδος να είναι ευέλικτος σε περίπτωση που θα χρειαστεί να μετακινηθεί μέσα σε στενούς χώρους.

**β.** Ο κάθε τροχός πρέπει να στηρίζεται σε διχαλωτό υποστήριγμα μέσω ενσφαίρου τριβέως και να συνδέεται με τον κάδο μέσω ειδικής βάσεως κατάλληλα ενισχυμένης και διαμορφωμένης ικανής να δέχεται τα δυναμικά φορτία και τις κρούσεις κατά τη χρήση του κάδου.

**γ.** Ο κάθε κάδος πρέπει να έχει τη δυνατότητα να ακινητοποιείται με χωριστά ποδόφρενα στους δυο τροχούς που ενεργοποιούνται με απλό πάτημα στο πόδι .

1. **Οπή καθαρισμού**

Στον πυθμένα του κάδου και στο κατώτερο σημείο του υποχρεωτικά να υπάρχει ειδική οπή που θα κατασκευάζεται κατά την χύτευση μονομπλόκ αποκλειομένων των ιδιοκατασκευών, για την εκροή των υγρών μετά τον καθαρισμό του κάδου. Η οπή αυτή πρέπει να καλύπτεται με ειδικό καπάκι και ειδική τσιμούχα, έτσι ώστε να έχει απόλυτη στεγανότητα.

1. **Άλλα στοιχεία**

**α.** Oι προμηθευτές απαραιτήτως, θα πρέπει να προσκομίσουν πιστοποιητικά από αναγνωρισμένο οργανισμό της Ελλάδας ή του εξωτερικού στην Ελληνική γλώσσα ή σε επίσημη μετάφραση αυτής.

**β.** Oι προμηθευτές απαραιτήτως, θα πρέπει να διαθέτουν πιστοποίηση κατά ISO 9001 ή ισοδύναμο αυτού, πιστοποίηση περιβαλλοντικής διαχείρισης ISO 14001 και ISO 18001 ή ισοδύναμο αυτού και αν ο ίδιος δεν κατασκευάζει τον κάδο ή όλα τα τμήματα του κάδου, πρέπει ο αντίστοιχος κατασκευαστής να είναι πιστοποιημένος και αυτός κατά ISO 9001 ή ισοδύναμο αυτού.

**γ.** Θα πρέπει να αναφερθεί το Σύστημα Περιβαλλοντικής Διαχείρισης που τηρεί και εφαρμόζει ο κύριος κατασκευαστής του κάδου και να δοθεί αντίγραφο της σχετικής πιστοποίησης ή σχετικό τεκμηριωτικό υλικό σε περίπτωση μη πιστοποιημένου Συστήματος.

**δ.** Θα πρέπει να δοθεί πιστοποιητικό ότι οι κάδοι είναι σύμφωνοι με τον κανονισμό προστασίας θορύβου ΕΚ/2000/14.

**ε.** Oι προμηθευτές, θα πρέπει να προσκομίσουν τυχόν επιπλέον πιστοποιητικά σχετικά με την ποιότητα των κάδων πέραν των ανωτέρω και της πιστοποίησης ΕΝ 840.

Κάθε εργονομικά ή αισθητικά, εξελιγμένη βελτίωση, στους προαναφερόμενους κάδους, θα εκτιμηθεί ιδιαιτέρως και με την προϋπόθεση ότι δεν θα αποκλίνει από τα βασικά στοιχεία της προαναφερόμενης Τεχνικής Περιγραφής & Προδιαγραφής, που αφορούν διαστάσεις, βάρη, χωρητικότητες, σύμφωνα με Ευρωπαϊκά πρότυπα, εκφρασμένα κατά EN, DΙΝ κ.λ.π.

### Α3) ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΑΣΤΙΚΩΝ ΚΑΔΩΝ ΑΠΟΡΡΙΜΜΑΤΩΝ ΧΩΡΗΤΙΚΟΤΗΤΑΣ 360 ΛΙΤΡΩΝ

**ΠΡΟΫΠΟΛΟΓΙΣΜΟΣ: 80 €/τεμ. πλέον ΦΠΑ 24%**

**1. Γενικά χαρακτηριστικά**

Οι κάδοι θα πρέπει να έχουν κατασκευαστεί με χύτευση μονομπλόκ, με έκχυση πλαστικού υπό πίεση INJECTION, από πρωτογενές πολυαιθυλένιο πάχους τουλάχιστον 3,5 mm (σώμα) και 4 mm (πυθμένας). Να υποβληθεί βεβαίωση κατασκευαστή για τα πάχη, τον τύπο των υλικών κατασκευής των κάδων και να δηλωθούν τουλάχιστον οι ακόλουθες ιδιότητες των υλικών: όριο θραύσης σε εφελκυσμό, σκληρότητα και αντοχή σε διάβρωση. Απαραιτήτως και με ποινή απορρίψεως, θα πρέπει να φέρουν ανάγλυφα κατά την χύτευση, τόσο στο σώμα, όσο και στο σκέπαστρο (καπάκι), το λογότυπο του εργοστασίου κατασκευής και στο σώμα το λογότυπο της προμηθεύτριας εταιρείας.

**2. Το κυρίως σώμα (κορμός):**

**α.** Θα πρέπει να είναι ειδικά ενισχυμένο, ώστε να αποφεύγεται η παραμόρφωση των τοιχωμάτων κατά τη χρήση τους.

**β.** Θα πρέπει να έχει τέτοια μορφή που να διασφαλίζει τη μέγιστη δυνατή σταθερότητα, έναντι τυχόν ανατροπής του, καθώς και την πλήρη εκκένωση από τα απορρίμματα, με ολίσθηση, κατά την ανατροπή του από τους μηχανισμούς ανύψωσης και ανατροπής των απορριμματοφόρων.

**γ.** Το χείλος των κάδων περιμετρικά στο επάνω μέρος, θα πρέπει να τερματίζει σε κατάλληλα διαμορφωμένο κατά την χύτευση, περιφερειακό πλαίσιο σχήματος "Π", με στρογγυλεμένες γωνίες και πρόβλεψη ειδικού νεροχύτη, για την αποφυγή εισόδου νερών της βροχής εντός των κάδων και την διαφυγή δυσάρεστων οσμών.

**δ.** Για την ανύψωση και ανατροπή τους, οι κάδοι απαραιτήτως, θα πρέπει να φέρουν ειδική υποδοχή κατά την χύτευση, σχήματος κτένας, στο μήκος της εμπρός πλευράς του κάδου σύμφωνα με τις προδιαγραφές κατά ΕΝ 840.

**ε.** Θα πρέπει να είναι κατάλληλα ενισχυμένο στις γωνίες για προστασία του κάδου από κρούσεις κατά τη χρήση του, όπως προστασία από πρόσκρουση με τους μηχανισμούς ανύψωσης και ανατροπής των απορριμματοφόρων οχημάτων και προστασία από προσκρούσεις με οχήματα.

στ. Οι κάδοι θα φέρουν αντανακλαστικές λωρίδες ή και σήματα σύμφωνα με τον Κ.Ο.Κ. έτσι ώστε να είναι ορατοί και την νύχτα για την αποφυγή τροχαίων ατυχημάτων.

**ζ.** Στον πυθμένα του κάδου και στο κατώτερο σημείο του θα πρέπει να υπάρχει ειδική οπή για την εκροή των υγρών μετά τον καθαρισμό του κάδου. Η οπή αυτή θα καλύπτεται με ειδικό καπάκι και θα έχει απόλυτη στεγανότητα.

**3. Το καπάκι (σκέπαστρο)**

**α.** Θα πρέπει να είναι εύχρηστο και ελαφρύ πλαστικό, με μονό ή διπλό τοίχωμα, κατάλληλου πάχους που να του προσδίδει ανθεκτικότητα και ελαφρώς κεκλιμένο ώστε να ολισθαίνουν τα νερά της βροχής. Θα φέρει κατάλληλες νευρώσεις και θα ανοίγει προς τα επάνω με την βοήθεια χειρολαβής.

**β.** Θα συνδέεται στο κυρίως σώμα με κατάλληλο στιβαρής κατασκευής μεντεσέ, διαμορφωμένο σε 2 χειρολαβές, που εδράζονται στην επάνω πίσω πλευρά του κάδου.

**γ.** Η σύνδεσή του με το κυρίως σώμα του κάδου, πρέπει να γίνεται με τέτοιο τρόπο, ώστε να διασφαλίζεται η μέγιστη δυνατή προστασία του από μηχανικές καταπονήσεις, έστω και εάν αυτό παραμείνει τελείως ανοικτό.

**δ.** Κατά την ανατροπή του κάδου, για την εκκένωσή του στο απορριμματοφόρο, το άνοιγμα του καπακιού, θα επιτυγχάνεται αυτόματα, με το βάρος του και κατά την επιστροφή του στο έδαφος, θα πρέπει να επιστρέφει στην αρχική του θέση κλειστό.

**ε.** Δεδομένου ότι τα απόβλητα συνοδεύονται από έντονες και διαπεραστικές οσμές, ο κάδος πρέπει να είναι απόλυτα στεγανός. Για το λόγο αυτό, το χείλος του κάδου πρέπει να έχει τέλεια συναρμογή με το καπάκι, γεγονός που διασφαλίζεται με κατάλληλη διαμόρφωση στο σημείο άρθρωσης. Επιπλέον συστήνεται η ύπαρξη κατάλληλης διαμόρφωσης στο καπάκι ώστε αυτό να προσαρμόζεται χωρίς διάκενα μέσα στον κάδο ιδιαίτερα στην πίσω πλευρά του καπακιού (πλησίον της άρθρωσης όπου συνήθως εμφανίζεται διάκενο).

**4. Τροχοί**

Οι τροχοί των κάδων θα πρέπει:

**α.** Να είναι δύο (2) βαρέως τύπου ανεξάρτητοι αυτοπηδαλιοχούμενοι, με πλαστική ζάντα και με συμπαγές ελαστικό περίβλημα, για την αθόρυβη κύλιση του κάδου, διαμέτρου 200 χιλιοστών, και αντοχής φορτίου, τουλάχιστον 100 κιλών ο κάθε ένας.

**β.** Να εδράζονται σε ανοξείδωτο άξονα.

**5. Διαστάσεις - Χωρητικότητες - Βάρη**

**α.** Οι διαστάσεις συσχετιζόμενες με την εκάστοτε χωρητικότητα θα πρέπει να ακολουθούν τα Ευρωπαϊκά πρότυπα κατά ΕΝ 840.

**β.** Tο βάρος κενού κάδου δεν θα πρέπει να υπερβαίνει τα 25 κιλά.

**γ.** To ωφέλιμο φορτίο του κάδου δεν μπορεί να είναι μικρότερο από 135 κιλά.

**6. Άλλα στοιχεία**

**α.** Oι προμηθευτές απαραιτήτως, θα πρέπει να προσκομίσουν πιστοποιητικά από αναγνωρισμένο οργανισμό της Ελλάδας ή του εξωτερικού στην Ελληνική γλώσσα ή σε επίσημη μετάφραση αυτής.

**β.** Oι προμηθευτές απαραιτήτως, θα πρέπει να διαθέτουν πιστοποίηση κατά ISO 9001 ή ισοδύναμο αυτού, πιστοποίηση περιβαλλοντικής διαχείρισης ISO 14001 και ISO 18001 ή ισοδύναμο αυτού και αν ο ίδιος δεν κατασκευάζει τον κάδο ή όλα τα τμήματα του κάδου, πρέπει ο αντίστοιχος κατασκευαστής να είναι πιστοποιημένος και αυτός κατά ISO 9001 ή ισοδύναμο αυτού.

**γ.** Θα πρέπει να αναφερθεί το Σύστημα Περιβαλλοντικής Διαχείρισης που τηρεί και εφαρμόζει ο κύριος κατασκευαστής του κάδου και να δοθεί αντίγραφο της σχετικής πιστοποίησης ή σχετικό τεκμηριωτικό υλικό σε περίπτωση μη πιστοποιημένου Συστήματος.

**δ.** Oι προμηθευτές, θα πρέπει να προσκομίσουν τυχόν επιπλέον πιστοποιητικά σχετικά με την ποιότητα των κάδων πέραν των ανωτέρω και της πιστοπόιησης ΕΝ 840.

Κάθε εργονομικά ή αισθητικά, εξελιγμένη βελτίωση, στους προαναφερόμενους κάδους, θα εκτιμηθεί ιδιαιτέρως και με την προϋπόθεση ότι δεν θα αποκλίνει από τα βασικά στοιχεία της προαναφερόμενης Τεχνικής Περιγραφής & Προδιαγραφής, που αφορούν διαστάσεις, βάρη, χωρητικότητες, σύμφωνα με Ευρωπαϊκά πρότυπα, εκφρασμένα κατά EN, DΙΝ κ.λ.π.

**Β) Α Π Ο Ρ Ρ Ι Μ Μ Α Τ Ο Δ Ε Κ Τ Ε Σ Δ Α Π Ε Δ Ο Υ 75 ΛΙΤΡΩΝ**

ΤΕΧΝΙΚΕΣ ΠΡΟΔΙΑΓΡΑΦΕΣ ΧΥΤΟΣΙΔΗΡΩΝ ΑΠΟΡΡΙΜΜΑΤΟΔΕΚΤΩΝ ΧΩΡΗΤΙΚΟΤΗΤΑΣ 75 ΛΙΤΡΩΝ

**ΠΡΟΫΠΟΛΟΓΙΣΜΟΣ: 268 €/τεμ. πλέον ΦΠΑ 24%**

Όλα τα κατωτέρω τεχνικά στοιχεία αποτελούν τις ελάχιστες και υποχρεωτικές απαιτήσεις των ζητούμενων κάδων και ο προσφέρων θα πρέπει να δηλώσει τη συμμόρφωσή του με αυτά και να προσκομίσει δείγμα, το οποίο θα εξεταστεί από την επιτροπή, ώστε να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία του προσφερόμενου είδους. Οι απορριμματοδέκτες δαπέδου 75 λίτρων είναι στο σύνολο 30 και θα καλύψουν ανάγκες σε όλη την έκταση του Δήμου.

1. **Γενικά Χαρακτηριστικά**

Oι προς προμήθεια χυτοσίδηροι απορριμματοδέκτες δαπέδου θα πρέπει:

**α.** Να είναι πρόσφατης, όχι πέραν του έτους κατασκευής, χωρητικότητας τουλάχιστον 75 λίτρων, μεγάλης αντοχής, κατάλληλοι για ασφαλή και υγιεινή απόθεση ελαφρών απορριμμάτων διερχομένων πεζών.

**β.** Να είναι εύχρηστοι, λειτουργικοί και ευχερώς καθαριζόμενοι.

**γ.** Να μην καταστρέφονται εύκολα και να συμβάλουν με την παρουσία τους, αισθητικά και λειτουργικά, στην αναβάθμιση του περιβάλλοντος.

**δ.** Να είναι φυσιολογικά αβλαβείς, ανθεκτικοί στην διάβρωση, απρόσβλητοι σε οξέα και χημικές ουσίες.

**ε.** Να έχουν σχήμα οκταγωνικού πρίσματος, με διευρυμένες βάσεις, παραδοσιακής αισθητικής, με στρογγυλεμένες γωνίες και έδραση σταθερά στο έδαφος.

**στ.** Το άδειασμα των απορριμματοδεκτών, να επιτυγχάνεται με την απασφάλιση του σκεπάστρου και την αφαίρεση του εσωτερικού τους κάδου.

1. **Το κυρίως σώμα (κορμός)**

**α.** Το κυρίως σώμα τους, θα πρέπει να αποτελείται από τρία μέρη. Τον κορμό και τις δύο στεφάνες του.

**β.** Ο κορμός θα πρέπει να είναι διαμορφωμένος σε οκταγωνικό πρίσμα με κάθετες πρεσαριστές γωνιακές νευρώσεις και περιμετρικές ενισχύσεις, κατάλληλα σχεδιασμένες, ώστε να προσδίδουν στιβαρότητα και αντοχή στην όλη κατασκευή. Θα πρέπει να είναι κατασκευασμένος από χαλυβδοελάσματα κατά DIN 50.976, πάχους τουλάχιστον 2,0 χιλιοστών.

**γ.** Η άνω και κάτω στεφάνη του θα πρέπει να είναι διαμορφωμένες σε οκταγωνικά με εξωτερικό απόστημα 600 χιλιοστών περίπου συνδεδεμένες βιδωτά με τον κορμό του κυρίως σώματος κατασκευασμένες από χυτοσίδηρο πάχους τουλάχιστον 5,0 χιλιοστών, με τύπωση από μικρόκοκκους αργιλοχώματος, και επεξεργασία με ειδικό συλλίπασμα συνοχής μορίων και πρόσθετη κατάλληλη αντισκωριακή επεξεργασία.

**δ.** Η κάτω στεφάνη του, που αποτελεί και την βάση του απορριμματοδέκτη θα πρέπει να φέρει πρόσθετες μεταλλικές λάμες, κατάλληλες για στερέωση του απορριμματοδέκτη στο έδαφος με τέσσερις (4) ανοξείδωτες βίδες μέσα σε μεταλλικά ούπα.

1. **Το καπάκι (σκέπαστρο)**

**α**. Το καπάκι θα πρέπει να είναι επίπεδο και ελαφρώς κεκλιμένο. Θα πρέπει να φέρει στο κέντρο του οκταγωνική οπή αποστήματος 200 χιλιοστών περίπου και θα ανοίγει προς τα επάνω.

**β**. Θα πρέπει να είναι κατασκευασμένο από χυτοσίδηρο πάχους τουλάχιστον 5,0 χιλιοστών, με τύπωση από μικρόκοκκους αργιλοχώματος και επεξεργασία με ειδικό συλλίπασμα συνοχής μορίων και πρόσθετη κατάλληλη αντισκωρική επεξεργασία.

**γ**. Θα πρέπει να συνδέεται στο κυρίως σώμα με κατάλληλους μεντεσέδες που θα εδράζονται στην πίσω και επάνω όψη του απορριμματοδέκτη.

**δ**. Το καπάκι θα πρέπει να ασφαλίζει αυτόματα στην κλειστή του θέση.

1. **Εσωτερικός μεταλλικός κάδος**

**α**. Ο εσωτερικός μεταλλικός κάδος του απορριμματοδέκτη θα πρέπει να είναι κυλινδρικός, χωρητικότητας τουλάχιστον 75 λίτρων.

**β**. Θα πρέπει να είναι κατασκευασμένος από γαλβανισμένο χαλυβδόφυλλο, ικανού πάχους.

**γ**. Στο επάνω μέρος του θα πρέπει να έχει δύο άνετες και κατάλληλες χειρολαβές για το άδειασμα του.

1. **Άλλα στοιχεία**

**α**. Οι απορριμματοδέκτες θα πρέπει να είναι εξωτερικά βαμμένοι, με αμμώδη ηλεκτροστατική βαφή πούδρα polyester, σε αποχρώσεις της επιλογής του φορέα.

**β**. Θα πρέπει να έχουν πολύ καλό φινίρισμα και γενικά καλαίσθητη εμφάνιση.

**γ.** Σε περίπτωση που ο προμηθευτής δεν είναι ο ίδιος κατασκευαστής, απαραιτήτως θα πρέπει να προσκομίσει πιστοποιητικά διασφάλισης ποιότητας της διεθνούς σειράς ISO 9001 για το παρεχόμενο service, συμβόλαιο αποκλειστικής αντιπροσώπευσης του κατασκευαστικού οίκου των μεταλλικών κάδων, καθώς και παραστατικό πιστοποίησης του εν λόγω οίκου, για σύστημα περιβαλλοντικής διαχείρισης κατά ISO 14001.

**ε**. Στους κάδους θα πρέπει να υπάρχουν ευανάγνωστα τα παρακάτω στοιχεία:

- Πινακιδάκι αλουμινίου διαμέτρου Ø10 εκατοστά με λογότυπο και στοιχεία ιδιοκτησίας του Δήμου Αρταίων 2017

- Εργοστάσιο κατασκευής.

- Τύπος και χωρητικότητα απορριμματοδέκτη.

Κάθε εργονομική εξέλιξη ή αισθητική βελτίωση στον προαναφερόμενο απορριμματοδέκτη, θα εκτιμηθεί ιδιαιτέρως και με την προϋπόθεση ότι δεν θα αποκλίνει από τα βασικά στοιχεία των προαναφερόμενων Τεχνικών Περιγραφών & Προδιαγραφών.

|  |  |
| --- | --- |
| Θεωρήθηκε  Άρτα, 28/06/2016  Η Δ/ντρια  Καθαριότητας – Ανακύκλωσης  & Πρασίνου  Τζίμα Ελένη  ΠΕ Γεωπόνων | Συντάχθηκε  Η υπάλληλος  Τυρολόγου Αλεξάνδρα  ΔΕ Εποπτών |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **Προμήθεια κάδων απορριμμάτων**  **ΚΑ: 20-7135.002**  **Προμήθεια δοχείων απορριμμάτων**  **ΚΑ: 20-7135.004** |

**2. Ε Ν Δ Ε Ι Κ Τ Ι Κ Η Π Ρ Ο Μ Ε Τ Ρ Η Σ Η**

|  |  |  |  |
| --- | --- | --- | --- |
| **Α/Α** | **ΕΙΔΟΣ** | **Μ/Μ** | **ΠΟΣΟΤΗΤΑ** |
| 1 | Κάδος απορριμμάτων 1100 lit | τεμ | 60 |
| 2 | Κάδος απορριμμάτων 660 lit | τεμ | 10 |
| 3 | Κάδος απορριμμάτων 360 lit | τεμ | 10 |
| 4 | Απορριμματοδέκτης δαπέδου  75 lit | τεμ | 30 |

|  |  |
| --- | --- |
| Θεωρήθηκε  Άρτα, 28/06/2016  Η Δ/ντρια  Καθαριότητας – Ανακύκλωσης  & Πρασίνου  Τζίμα Ελένη  ΠΕ Γεωπόνων | Συντάχθηκε  Η υπάλληλος  Τυρολόγου Αλεξάνδρα  ΔΕ Εποπτών |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **Προμήθεια κάδων απορριμμάτων**  **ΚΑ: 20-7135.002**  **Προμήθεια δοχείων απορριμμάτων**  **ΚΑ: 20-7135.004** |

**3. Ε Ν Δ Ε Ι Κ Τ Ι Κ Ο Σ Π Ρ Ο Ϋ Π Ο Λ Ο Γ Ι Σ Μ Ο Σ**

|  |  |  |  |  |  |
| --- | --- | --- | --- | --- | --- |
| **Α/Α** | **ΕΙΔΟΣ** | **Μ/Μ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΣΥΝΟΛΟ** |
| 1 | Κάδος απορριμμάτων 1100 lit | τεμ | 60 | 220 | 13.200,00 |
| 2 | Κάδος απορριμμάτων 660 lit | τεμ | 10 | 180 | 1.800,00 |
| 3 | Κάδος απορριμμάτων 360 lit | τεμ | 10 | 80 | 800,00 |
|  |  |  |  |  |  |
|  |  |  |  | **Σύνολο (α)** | 15.800,00 |
|  |  |  |  | **ΦΠΑ** | 3.792,00 |
|  |  |  |  | **Γεν. Σύνολο** | **19.592,00** |

**Α)**

**Β)**

|  |  |  |  |  |  |
| --- | --- | --- | --- | --- | --- |
| 1 | Απορριμματοδέκτης δαπέδου  75 lit | τεμ | 30 | 268 | 8.040,00 |
|  |  |  |  |  |  |
|  |  |  |  | **Σύνολο (β)** | 8.040,00 |
|  |  |  |  | **ΦΠΑ** | 1.929,60 |
|  |  |  |  | **Γεν.Σύνολο** | **9.969,60** |

|  |  |
| --- | --- |
| **ΣΥΝΟΛΟ (α+β)** | **23.840,00** |
| **ΦΠΑ 24%** | **5.721,60** |
| **ΓΕΝΙΚΟ ΣΥΝΟΛΟ** | **29.561,60** |

|  |  |
| --- | --- |
| Θεωρήθηκε  Άρτα, 28/06/2016  Η Δ/ντρια  Καθαριότητας – Ανακύκλωσης  & Πρασίνου  Τζίμα Ελένη  ΠΕ Γεωπόνων | Συντάχθηκε  Η υπάλληλος  Τυρολόγου Αλεξάνδρα  ΔΕ Εποπτών |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **Προμήθεια κάδων απορριμμάτων**  **ΚΑ: 20-7135.002**  **Προμήθεια δοχείων απορριμμάτων**  **ΚΑ: 20-7135.004** |

**4. Γ Ε Ν Ι Κ Η Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

**Άρθρο 1ο Αντικείμενο της προμήθειας είναι:**

H προμήθεια κάδων απορριμμάτων & απορριμματοδεκτών για τις ανάγκες καθαριότητας του Δήμου Αρταίων.

**Άρθρο 2ο Ισχύουσες διατάξεις.**

Για την εκτέλεση της προμήθειας ισχύουν:

α) Ο Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).».

β) O Nόμος 3852/2010 Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.

**Άρθρο 3ο Τρόπος εκτέλεσης της προμήθειας.**

Η εκτέλεση της προμήθειας αυτής θα πραγματοποιηθεί με **συνοπτικό διαγωνισμό** με τους όρους που καθορίζει η Οικονομική Επιτροπή του Δήμου Αρταίων σύμφωνα με τις διατάξεις του Νόμου 4412/2016.

Ο Δήμος δύναται να αναθέσει την προμήθεια στο σύνολό της σε ένα προμηθευτή ή τμηματικά σε δύο προμηθευτές.

**Άρθρο 4ο Κατακύρωση - σύναψη σύμβασης**

Μετά την επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης. Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση δ' της παραγράφου 2 του άρθρου 106.

(άρθρο 105 παρ.4 &5 του Ν. 4412/2016)

**Άρθρο 5ο Σύμβαση**

Η Σύμβαση θα αναρτηθεί στο ΚΗΜΔΗΣ σύμφωνα με το άρθρο 38 παρ. 1 του Ν. 4412/2016.

**Άρθρο 6ο Εγγύηση καλής εκτέλεσης**

Ο προμηθευτής στον οποίο έγινε η κατακύρωση της προμήθειας υποχρεούται να καταθέσει εγγύηση καλής εκτέλεσης των όρων της σύμβασης το ύψος της οποίας είναι 5% της συνολικής συμβατικής αξίας χωρίς τον Φ.Π.Α. Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Ο χρόνος ισχύος της εγγύησης καλής εκτέλεσης πρέπει να είναι μεγαλύτερος κατά ένα μήνα από το συμβατικό χρόνο παράδοσης.

Οι εγγυήσεις του παρόντος άρθρου περιλαμβάνουν κατ’ ελάχιστον τα ακόλουθα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται (ή τον κύριο του έργου ή τον φορέα κατασκευής στις περιπτώσεις Δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών),

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση,

ζ) τους όρους ότι:

αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και

ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης ή πρόσκλησης εκδήλωσης ενδιαφέροντος και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του συνόλου του αντικειμένου της σύμβασης

(άρθρο 72 παρ.1β & παρ.4 του Ν.4412/2016).

**Άρθρο 7ο Εγγύηση καλής λειτουργίας**

Η εγγύηση καλής εκτέλεσης αντικαθίσταται με εγγύηση καλής λειτουργίας ποσού 2% του προϋπολογισμού της σύμβασης χωρίς τον Φ.Π.Α. για την αποκατάσταση των ελαττωμάτων που ανακύπτουν ή των ζημιών που προκαλούνται από δυσλειτουργία των έργων ή των αγαθών κατά την περίοδο εγγύησης καλής λειτουργίας.

Ο χρόνος ισχύος της εγγύησης αυτής πρέπει να είναι ένα έτος μετά την παράδοση του υλικού (άρθρο 72 παρ. 2 του Ν. 4412/2016).

**Άρθρο 8ο Χρόνος εγγύησης.**

Ο χρόνος ισχύος της εγγύησης καλής ποιότητας κατασκευής θα είναι τουλάχιστον 2 χρόνια για τους κάδους και τουλάχιστον 4 χρόνια για τους απορριμματοδέκτες. Περιλαμβάνει ανταλλακτικά και εργασία για βλάβες που προκύπτουν στα είδη οι οποίες δεν οφείλονται σε κακή χρήση.

**Άρθρο 9ο Χρόνος παράδοσης - Ποινικές ρήτρες – Έκπτωση αναδόχου**.

Ο χρόνος παράδοσης είναι δύο (2) μήνες, από την υπογραφή της σύμβασης. Για παράταση του συμβατικού χρόνου ισχύουν τα αναφερόμενα στο άρθρο 206 του Ν. 44112/2016. Ο χρόνος ισχύος της σύμβασης είναι μέχρι το τέλος του 2017.

**Άρθρο 10ο Φόροι, τέλη, κρατήσεις.**

Ο ανάδοχος υπόκειται σε όλους τους βάσει των κειμένων διατάξεων φόρους, τέλη, κρατήσεις που θα ισχύουν κατά την ημέρα διενέργειας του διαγωνισμού.

**Άρθρο 11ο Παραλαβή υλικών – Πληρωμή**.

Η παραλαβή των υλικών γίνεται από τις επιτροπές της παραγράφου 5 του άρθρου 221. Η παραλαβή θα γίνει μετά από πρακτική δοκιμασία σύμφωνα με το άρθρο 208 παρ.2γ.του Ν.4412/2016.

Η πληρωμή της αξίας του είδους, θα γίνει μετά την παραλαβή, και όταν το υλικό θα είναι πλήρες και έτοιμο προς λειτουργία (άρθρο 200 παρ.2α του Ν.4412/2016).

**Άρθρο 12ο Τόπος παράδοσης.**

Η παράδοση θα γίνει στον αποθηκευτικό χώρο που προτείνει το αρμόδιο όργανο του Δήμου Αρταίων.

**Άρθρο 13ο Ετικέτα κάδων & απορριμματοδεκτών.**

Ο κάθε κάδος & απορριμματοδέκτης θα φέρει ετικέτα που θα αναγράφει **ΔΗΜΟΣ ΑΡΤΑΙΩΝ 2017.**

|  |  |
| --- | --- |
| Θεωρήθηκε  Άρτα, 28/06/2016  Η Δ/ντρια  Καθαριότητας – Ανακύκλωσης  & Πρασίνου  Τζίμα Ελένη  ΠΕ Γεωπόνων | Συντάχθηκε  Η υπάλληλος  Τυρολόγου Αλεξάνδρα  ΔΕ Εποπτών |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΑΡΤΑΙΩΝ**  **ΔΙΕΥΘΥΝΣΗ ΚΑΘΑΡΙΟΤΗΤΑΣ-**  **ΑΝΑΚΥΚΛΩΣΗΣ ΚΑΙ ΠΡΑΣΙΝΟΥ**  **ΤΜΗΜΑ ΚΑΘΑΡΙΟΤΗΤΑΣ** | **Προμήθεια κάδων απορριμμάτων**  **ΚΑ: 20-7135.002**  **Προμήθεια δοχείων απορριμμάτων**  **ΚΑ: 20-7135.004** |

**5. Τ Ι Μ Ο Λ Ο Γ Ι Ο**

Η δαπάνη περιλαμβάνει την προμήθεια κάδων απορριμμάτων και δοχείων απορριμμάτων, για το Δήμο Αρταίων έτους 2017. Πιο συγκεκριμένα, προβλέπεται η προμήθεια Α) Α1) πλαστικών κάδων απορριμμάτων 1100 λίτρων, Α2) πλαστικών κάδων απορριμμάτων 660 λίτρων και Α3) πλαστικών κάδων απορριμμάτων 360 λίτρων και Β) απορριμματοδεκτών δαπέδων 75 λίτρων, σύμφωνα με τις ακόλουθες τεχνικές προδιαγραφές. Η δαπάνη της προμήθειας έχει προϋπολογιστεί στο ποσό των 23.840,00 € (χωρίς Φ.Π.Α) και 29.561,60 € (με Φ.Π.Α) και θα βαρύνει τους Κ.Α: 20-7135.002 με τίτλο «Προμήθεια κάδων απορριμμάτων» και ΚΑ: 20-7135.004 με τίτλο «Προμήθεια δοχείων απορριμμάτων» του προϋπολογισμού, του έτους 2017.

1. Κάδος απορριμμάτων **1100 λίτρων**

ΤΕΜΑΧΙΟ: Ένα (1)

ΕΥΡΩ: Διακόσια είκοσι **(220,00)**

1. Κάδος απορριμμάτων **660 λίτρων**

ΤΕΜΑΧΙΟ: Ένα (1)

ΕΥΡΩ: Εκατόν ογδόντα **(180,00)**

1. Κάδος απορριμμάτων **360 λίτρων**

ΤΕΜΑΧΙΟ: Ένα (1)

ΕΥΡΩ: Ογδόντα **(80,00)**

1. Απορριμματοδέκτης δαπέδου **75 λίτρων**

ΤΕΜΑΧΙΟ: Ένα (1)

ΕΥΡΩ: Διακόσια εξήντα οκτώ **(268,00)**

|  |  |
| --- | --- |
| Θεωρήθηκε  Άρτα, 28/06/2016  Η Δ/ντρια  Καθαριότητας – Ανακύκλωσης  & Πρασίνου  Τζίμα Ελένη  ΠΕ Γεωπόνων | Συντάχθηκε  Η υπάλληλος  Τυρολόγου Αλεξάνδρα  ΔΕ Εποπτών |

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΠΡΟΣΦΟΡΑ**

Του:-----------------------------------------------------------------------------------------------

ΕΔΡΑ:---------------------------------------------------------------------------------------------

Οδός, Αριθμός ------------------------------------------------------------------------------------

Τηλέφωνο------------------------------------------------FAX------------------------------------

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή Αγαθού/ών** | **CPVS** | **Ποσότητα**  **Ενδεικτική** | **Τιμή μονάδος χωρίς ΦΠΑ** | **Συνολικό Ενδεικτικό Κόστος χωρίς Φ.Π.Α.** |
| 1 | Κάδος απορριμμάτων 1100 lit | 34928480-6 | 60 τεμ |  |  |
|  | Κάδος απορριμμάτων 660 lit | 34928480 | 10 τεμ. |  |  |
|  | Κάδος απορριμμάτων 360 lit | 34928480 | 10 τεμ. |  |  |
|  |  |  |  | **ΣΥΝΟΛΟ** |  |
|  |  |  |  | **Φ.Π.Α. 24%** |  |
|  |  |  |  | **ΓΕΝΙΚΟ ΣΥΝΟΛΟ** |  |

**ΟΜΑΔΑ Α’**

**ΟΜΑΔΑ Β’**

|  |  |  |  |  |  |
| --- | --- | --- | --- | --- | --- |
| **Α/Α** | **Περιγραφή Αγαθού/ών** | **CPVS** | **Ποσότητα**  **Ενδεικτική** | **Τιμή μονάδος χωρίς ΦΠΑ** | **Συνολικό Ενδεικτικό Κόστος χωρίς Φ.Π.Α.** |
| 1 | Απορριμματοδέκτης δαπέδου  75 lit | 34928480-6 | 30 τεμ |  |  |
|  |  |  |  | **ΣΥΝΟΛΟ** |  |
|  |  |  |  | **Φ.Π.Α. 24%** |  |
|  |  |  |  | **ΓΕΝΙΚΟ ΣΥΝΟΛΟ** |  |

**ΠΡΟΣΦΕΡΩ ΣΥΝΟΛΙΚΗ ΤΙΜΗ ΓΙΑ ΤΑ ΕΙΔΗ ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΦΠΑ:**

ΑΡΙΘΜΗΤΙΚΩΣ……………………………………………………………………….

ΟΛΟΓΡΑΦΩΣ………………………………………………………………………….

**Ο ΠΡΟΣΦΕΡΩN**

1. Στοιχεία προσφέροντος οικονομικού φορέα (ιδίως επωνυμία, οδός, αριθμός, Τ.Κ., πόλη, τηλέφωνο, fax και e-mail) και σε περίπτωση ένωσης οικονομικών φορέων τα στοιχεία όλων των μελών αυτής. [↑](#footnote-ref-2)